RevBits diiktiraf sebagai salah satu daripada 25 Syarikat Keselamatan Siber Terbaik tahun 2020

Penyedia penyelesaian keselamatan siber RevBits dicalonkan sebagai 25 Syarikat Keselamatan Siber terbaik tahun 2020 oleh The Software Report

MINEOLA, New York, 5 Januari 2021 /PRNewswire/ — RevBits hari ini mengumumkan bahawa ia telah tersenarai di antara 25 Syarikat Keselamatan Siber Terbaik tahun 2020 sebagaimana yang dibentangkan oleh The Software Report.

Syarikat-syarikat yang terpilih untuk memenangi anugerah pada tahun ini mewakili beberapa organisasi teknikal paling inovatif dan canggih melalui pendekatan mereka untuk melindungi para pelanggan.

RevBits diiktiraf bersama-sama dengan syarikat terkemuka yang telah kukuh dalam industri seperti McAfee, Palo Alto dan lain-lain. “Adalah satu penghargaan penting sebagai sebuah syarikat yang masih baru dalam persekitaran yang sangat kompetitif, sekali lagi kami diiktiraf atas inovasi yang kami bawa,” kata David Schiffer, Ketua Pegawai Eksekutif.

Beratus-ratus serahan pencalonan telah dinilai oleh The Software Report. Para penerima anugerah melaksanakan teknologi platform proaktif dan komprehensif untuk memastikan pelanggan dilindungi daripada pelbagai serangan siber. Dengan banyak syarikat perniagaan memberi tumpuan operasi terhadap transformasi digital, tawaran penggunaan daripada syarikat keselamatan siber ini penting untuk mengekalkan keselamatan data dan infrastruktur yang berharga.

Tentang RevBits

Ditubuhkan pada tahun 2018, RevBits ialah sebuah syarikat keselamatan siber yang komprehensif yang dikhususkan untuk menyediakan pelanggan dengan perlindungan dan perkhidmatan yang unggul. Dengan menawarkan empat kaedah keselamatan canggih, yang terdiri daripada sepuluh modul yang berbeza, RevBits memberikan perlindungan kepada syarikat yang berdepan dengan ancaman siber paling canggih. Pembangunan teknologi diteruskan dengan menawarkan sebuah platform bersepadu untuk mengurus dan mengawal keempat-empat penyelesaian dalam satu papan pemuka daftar masuk tunggal – RevBits Cyber Intelligence Platform. RevBits beribu pejabat di Mineola, New York serta mempunyai pejabat lain di Princeton, New Jersey, Boston, Massachusetts dan Antwerp (Belgium). Untuk maklumat lanjut tentang RevBits, sila layari www.revbits.com/aboutrevbits.

SILA HUBUNGI: Neal Hesterberg, neal.hesterberg@revbits.com

Source: PRNEWSWIRE


HP ENVY x360 13 – Beri Pengalaman ‘Berkelas’ Dengan Reka Bentuk Boleh Diubah Suai

HP kini nampaknya telah mula memperkenalkan satu demi satu produk baharu mereka ke pasaran tempatan. Kali ini, pihak HP Malaysia memperkenalkan komputer riba yang dikuasai oleh pemproses AMD Ryzen™ dan Radeon™ Vega Graphics 1, iaitu HP ENVY x360 13.

HP ENVY x360 13 merupakan computer riba yang hadir dengan skrin 13 inci, memaparkan semua HP Command Center yang mengoptimumkan prestasi sistem bunyi kipas dan suhu dengan teknologi CoolSense, malah juga melengkapkan barisan penyokong kelajuan Gigabit WiFi yang menyediakan sambungan internet pantas untuk memudahkan pengguna melayari aplikasi streaming tanpa gangguan.

Ternyata, komputer riba ini memberikan anda kebebasan untuk ke mana-mana sahaja anda berada! Pada masa sama, HP turut menawarkan HP 14 notebooks yang dikuasai oleh pemproses AMD Ryzen dengan jangka hayat bateri sehingga 14 jam.

Harga bagi HP ENVY x360 13 bermula daripada RM3,207 dan boleh didapati di seluruh HP Online Store dan pengedar HP yang berdaftar di Malaysia, setiap pembelian HP ENVY X360 13 layak menebus HP Sprocket photo pencetak bernilai RM490 sehingga 19 September 2018. Bukan itu sahaja, setiap pembelian notebook HP 14 juga boleh menebus HP Z5000 Bluetooth Mouse yang bernilai RM129. Maklumat lanjut, sila layari laman rasmi HP Malaysia.


【Grab Food Kod Promo RM15】Beli Set Ayam Goreng McD + 4 Ketul Nuggets Hanya RM6.27!

Grab Food ada berita baik lagi khas pengguna baharu! Hanya perlu membuat pesanan melalui Grab Food, maka anda boleh mendapat kod promo yang bernilai RM15!

Sekiranya anda suka makan McD, set Ayam Goreng McD tambah 4 ketul nuggets ini hanya perlu membayar RM6.27 setelah kod promo RM15 ditolak dari bill. Bagus kan?!


Tri-Kamera Swafoto?! Rekaan Meitu MP1801 Tertiris!

Jikalau rekaan tiga kamera di panel belakang menjadi perbualan orang ramai masa kini, maka jenama Meitu ini pasti lebih “memeranjatkan” anda semua.

Rekaan tiga kamera bukan pada kamera utama, tetapi pada kamera swafoto! What?!

Via GIPHY

Ya, gambar tertiris dari laman TENAA baru-baru ini memperlihatkan model dengan nama Meitu MP1801 ini hadir dengan tiga kamera swafoto yang beresolusi 12MP + 20MP + 8MP.

Selain kamera swafoto, prestasi dalaman Meitu MP1801 juga tidak boleh dipandang rendah. Dilengkapi sistem operasi terkini iaitu Android Pie, menggunakan pemproses Octa-core yang dijana di bawah 8GB RAM dan 256GB ROM.

Pada kapasiti bateri sebesar 3,400mAh ini tersedia sebuah skrin 6.21 inci dengan paparan OLED FHD+, oh ya kamera utama hanya disediakan dwi lensa masing-masing 12MP dan 8MP. Kualiti penggambaran tetap menakjubkan kerana jenama Meitu terkenal dengan teknologi penggambaran yang cukup hebat.

Adakah anda akan membeli peranti pintar dengan tiga kamera swafoto? Kongsikan pandangan anda di bawah ruangan komen.

[ SUMBER ]


Huawei Nova 3 Primrose Gold Tampil Elegen, Pasti Pikat Hati Ramai

Mula diperkenal pada Julai yang lalu, kehadiran peranti pintar Huawei Nova 3 ke pasaran tempatan dilihat mendapat perhatian dan disambut baik oleh pelbagai pengguna.

Kali ini, Huawei sekali lagi memberi kejutan dengan menampilkan edisi ekslusif Nova 3 yang berwarna Primrose Gold sebagai warna terbaru telefon pintar ‘flagship’ itu selepas melancarkan warna Iris Purple (ungu), Black (hitam) dan Red (merah) sebelum ini.

Lebih menariknya, Nova 3 versi Primrose Gold kali ini hadir dengan tona warna berbeza di samping menerima sentuhan ekslusif sekaligus direka khas untuk menambat hati pengguna!

Huawei Nova 3 adalah peranti yang lebih memfokuskan kepada generasi pemuda-pemudi, terutama mereka yang suka mengambil gambar dengan peranti pintar telah menjadi sebahagian daripada kehidupan mereka.

Peranti ini hadir dengan skrin bersaiz 6.3 inci IPS LCD FHD+ di samping menggunakan cip pemprosesan Kirin 970 bersama memori 6GB dan storan sebesar 128GB.

Bagi aspek kamera pula, Huawei Nova 3 direka dengan kamera utama 24MP + 16MP manakala kamera swafoto pula menggabungkan dwi kamera sebesar 24MP + 2MP.

Teruskan bersama kami untuk mendapatkan maklumat lanjut mengenai ketersediaan peranti ini yang akan tiba di pasaran tempatan tidak lama lagi!

Baca juga :

Pandang Pertama: Huawei nova 3 & 3i, Peranti Setaraf Dengan P20?!


Dwell Life

Jika anda meminati hiasan reka bentuk dalaman, susun atur perabot moden kontemporari dan lain-lain, anda bolehlah mencuba aplikasi ini yang boleh dijadikan sumber rujukan. Dwell Life adalah majalah popular yang memuatkan kandungan berkenaan kehidupan moden, melalui aplikasi ini, Dwell membawakan kandungan majalah tersebut dan memaparkan idea dan pelbagai rujukan yang disediakan oleh pereka, arkitek dan pelbagai individu lain.

Jika anda mempunyai kriteria tertentu, anda boleh terus sahaja melakukan carian, contohnya anda ingin mencari idea untuk menghias ruang pejabat, lakukan sahaja carian dengan memasukkan kata kunci, kemudian pelbagai contoh dan idea akan dipaparkan kepada anda. Dwell sememangnya kaya dengan pelbagai rujukan yang disumbang pereka tersohor dan juga ahli komuniti, jadi tunggu apa lagi, sertai ahli-ahli komuniti ini yang mempunyai minat sama dengan anda.

Muat Turun:


ASUS ROG Phone 2 Versi 1TB Kini Dijual Di Malaysia Pada Harga RM4499!!!

Boleh dikatakan ASUS ROG Phone 2 adalah peranti gaming yang paling mendapat perhatian pada ketika ini. Baru sahaja dilancarkan di Malaysia namun peranti ini hanya menyajikan varian storan sebesar 512GB bagi pasaran tempatan.

Namun berita baik buat anda, apabila ASUS ROG phone 2 dengan Storan 1TB kini telah dijual di pasaran tempatan pada harga RM4499!!

Tampil dengan ciri yang menarik iaitu skrin 6.59″ FHD+ AMOLED dan dipadankan dengan refresh rate sehingga 120Hz membuatkan paparan jadi lebih menakjubkan. Dikuasakan oleh Snapdragon 855+ dan disertakan dengan RAM sebesar 12GB.

Kamera juga adalah baik apabila disertakan dengan 48MP + 13MP bagi kamera belakang dan 24MP bagi kamera hadapan.

Pembelian peranti ini turut dihadirkan dengan Accessories Bundle ( AeroActive Cooler II dan AeroCase) yang bernilai RM398.

Beli Peranti ASUS Di Sini:

Artikel Berkaitan:


CES 2020: ASUS Umumkan Desktop Gaming ROG Strix GA15 & GT15 – Prestasi Luar Biasa Khas Kaki Gamer

Dalam acara CES 2020, ASUS bukan sahaja memaparkan komputer riba gaming kepada umum bahkan desktop gaming baharu turut diperkenalkan. ASUS ROG Strix GA15 dan GT15 merupakan desktop gaming yang lebih sesuai untuk aktiviti e-Sport, dengan sokongan cip pemproses generasi terkini yang lebih padu.

Bagi memastikan prestasi permainan pada resolusi tinggi serta kadar penyegaran yang lebih laju, Strix GA15 dan GT15 boleh didapati dengan kad grafik yang berkuasa tinggi sehingga NVIDIA® GeForce RTX™ 2070 SUPER.

Selain prestasi grafik, GA15 dan GT15 juga menggunakan CPU terbaru iaitu AMD Ryzen® Generasi ke-3 dan pemproses akan datang iaitu Intel® Core™ Generasi ke-10. Strix GA15 boleh didapati pada CPU AMD Ryzen® 7 3800X, bersama 32GB DDR4-3200MHz RAM dan storan SSD M.2 NVM Express sehingga 1TB (boleh didapati dengan 2TB storan mekanikal).

Strix GA15 dan GT15 turut hadir dengan sistem penyejukan yang sangat cekap di mana ruangan komponen telah diasingkan untuk mengurangkan gangguan haba, seperti CPU, GPU dan motherboard diletakkan di ruang utama, sementara ruang penyimpanan dan bekalan kuasa berada di bawah zon penyejukan.

Rekaan dua ruang ini bertujuan menyejukkan komponen paling panas, dengan peredaran udara yang lebih luas ke dalam kerangka dalam membantu menghasilkan tahap bunyi senyap di bawah 35 dB. Harga jualan masih tidak disebutkan lagi, namun mengikut kebiasaan ASUS mungkin akan dibawa masuk tidak lama lagi.


Zon Perbandingan : Huawei Mate 20 Pro vs Samsung Galaxy Note 9 vs iPhone XS Max

Pada tahun ini, dunia gajet banyak menyaksikan pelbagai model flagship yang diperkenalkan dalam dunia telefon pintar termasuklah Huawei Mate 20 Pro, Samsung Galaxy Note 9 dan iPhone XS Max.

Ketiga-tiga model ini adalah antara telefon pintar yang dilengkapi teknologi tercanggih masa kini yang dihasilkan oleh tiga pengeluar terkemuka dunia. Pun begitu, setiap model tersebut mempunyai kelebihan dan ciri istimewa tersendiri. Nak tahu? Jom semak jadual di bawah:


HUAWEI Y7 Pro (2019) Kini Di Pasaran Tempatan – Dijual Pada Harga RM649

Selepas pelancaran siri HUAWEI P30, syarikat itu sekali lagi membawa khabar gembira dengan mengumumkan bahawa model terbaru siri Y – HUAWEI Y7 Pro (2019) kini rasmi dan telah tersedia di pasaran tempatan.

HUAWEI Y7 Pro 2019 hadir dengan rekaan takuk kecil pada paparan bersaiz 6.26″ bersama resolusi 1520×720 piksel. Ia dijana oleh cip Snapdragon 450 dan dibantu memori 3GB+32GB ROM (kad MicroSD sehingga 512 GB). Dari segi penggambaran, peranti ini dilengkapi dwi kamera utama 13MP + 2MP dan lensa hadapan 16MP. Melengkapinya, sokongan bateri berkapasiti 4000mAh.

Bagi yang berminat, HUAWEI Y7 Pro 2019 dijual pada tanda harga RM649 dan tersedia dalam pilihan warna menarik iaitu Aurora Blue dan Midnight Black. Ketersediaan bermula 6 April – dapatkannya melalui HUAWEI Experience Stores, pengedar sah dan telco Maxis.

Sekadar makluman, jangan lupa ajak kawan-kawan dan ahli keluarga memeriahkan roadshow besar-besaran HUAWEI bersempena jualan pertama siri HUAWEI P30 di 11 lokasi berbeza pada 6 April ini!

Anda boleh mendapatkan maklumat lengkap mengenai senarai lokasi dengan KLIK PADA PAUTAN INI. Pelbagai ganjaran dan promosi menarik menanti pengunjung! Maklumat lanjut, layari HUAWEI Malaysia.


Teroka Alam Pekerjaan Bersama HUAWEI : 3 Persediaan Utama Yang Perlu Dititik Berat!

Setelah tamat belajar, setiap individu bakal memasuki alam kerjaya yang sebenar. Alam pekerjaan merupakan dunia yang serius. Oleh itu, pelbagai persediaan perlu dilakukan termasuk dari segi fizikal dan mental. Bertitik tolak daripada perkara ini, HUAWEI berkongsi 3 langkah persiapan utama untuk menghadapi alam pekerjaan :

Tak dinafikan terdapat sebilangan pelajar yang bersikap pasif di dalam kelas. Tapi perlu diingatkan! Tempat kerja bukan kelas. Daripada bersikap pasif menunggu “guru” untuk membimbing, adalah lebih baik jika korang melatih diri dengan menganalisa masalah dan mencari jalan penyelesaian.

Sebagai contoh : Korang menghadapi masalah dalam situasi tertentu. Fokus pada penyelesaian – bukan masalah. Analisa dan fikirkan seberapa banyak jalan penyelesaian terlebih dahulu. Kemudian, kongsikan dengan majikan. Dengan cara ini korang lebih mudah untuk mendapat sokongan daripada mereka untuk langkah seterusnya.

Jika korang baru sahaja memasuki alam kerjaya, korang mesti belajar untuk buang sifat ego dan libatkan diri secara aktif dalam persekitaran untuk mendapatkan penerimaan daripada rakan sekerja mahupun majikan – supaya kerja korang dapat dijalankan dengan lancar.

Ketika belajar, lewat menghantar assignment atau tugasan – mungkin boleh dimaafkan. Tetapi tidak di alam pekerjaan! Sebabnya, ia menyumbang kepada kegagalan. Kecekapan adalah faktor yang paling penting untuk dinilai di tempat kerja. Bagaimana nak jadi produktif? HUAWEI Matebook 13 ada jawapannya! Kenapa?

Korang mungkin perlu memindahkan dokumen antara telefon dan komputer riba untuk tujuan penyuntingan. Pindah fail menggunakan kabel dan sambungan rangkaian biasanya mengambil masa yang lama. Bertambah teruk lagi kalau fail tersebut bersaiz besar.

Bagi menyelesaikan isu ini, HUAWEI Matebook 13 mempunyai HUAWEI Share 3.0 yang boleh bantu korang. Teknologi inovatif “One hop share” yang boleh berkongsi fail serta merta dengan hanya menyentuh telefon pintar pada Matebook 13 melalui sambungan NFC sahaja. Kelajuan pindahan fail pun boleh tahan – mencapai 30MB/S dan ia tidak memerlukan sebarang rangkaian sambungan.

HUAWEI Matebook 13 dikelas sebagai komputer riba yang kecil dan ringan daripada komputer riba biasa. Ia juga diiktiraf sebagai komputer riba paling hebat dengan binaan saiz skrin nisbah 3:2 dan disertakan FullView Display yang mempersonakan – memberi saiz skrin mencecah 85% bersama kesan visual lebih baik.

Di samping itu, skrin juga kelihatan sama dengan size kertas A4 dan mempunyai resolusi tinggi 2160 x 1440 yang mana membuatkan penyuntingan kerja lebih cekap.

Adakah korang masih membawa komputer riba yang tebal, besar dan berat ke tempat kerja atau ke mana-mana? Dengan HUAWEI Matebook 13, segalanya boleh diselesaikan! Tiada lagi istilah sakit bahu!

HUAWEI Matebook 13 dibina dengan badan ultra-nipis bersama berat sebanyak 1.28kg. Lebih menarik, ia juga dilengkapi bateri sebesar 42Wh dan sejumlah ciri inovatif lain untuk memberikan pengalaman bekerja yang luar biasa.

Berminat untuk memilikinya? HUAWEI MateBook 13 tersedia dalam dua versi dan ditawarkan pada harga seperti berikut:

**Advertorial dari HUAWEI Malaysia


Penyelesaian Berasaskan Teknologi dan Senario Inovatif Huawei Dayakan Semua Industri

SHENZHEN, China, 25 Mac 2021 /PRNewswire/ — Hari ini, Huawei mengadakan Persidangan Transformasi Digital Industri dalam taliannya yang bertema “Nilai Baharu Bersama-sama”. Hampir 50 pelanggan dan rakan kongsi dari lebih 10 negara dan wilayah berkongsi amalan industri mereka dan bersama-sama meneroka nilai baharu daripada transformasi digital dalam era pasca-pandemik.

Ken Hu, Pengerusi Bergilir Huawei

Dalam ucapan beliau. En. Ken Hu, Pengerusi Bergilir Huawei menyatakan bahawa transformasi digital semakin dipercepatkan dalam industri-industri dan penerimaan awan penuh akan berlaku 1 hingga 3 tahun lebih awal daripada yang dijangkakan. Menuju digital bukan lagi hanya untuk syarikat-syarikat internet. Ia berkembang ke industri-industri tradisional dan dari pejabat ke lantai pengeluaran. Kami akan terus berinovasi dalam penyelesaian berasaskan teknologi dan senario bagi membantu semua industri memanfaatkan peluang ini.

Setakat ini, Huawei telah membina 13 Makmal Terbuka di seluruh dunia bagi menyokong inovasi bersama. Di tempat-tempat seperti Munich dan Dubai, syarikat tersebut bekerjasama dengan hampir 900 rakan ekosistem untuk menginkubasikan penyelesaian yang berbeza untuk senario industri. Setakat ini, ia berjaya mengesahkan lebih daripada 60 penyelesaian dalam bidang-bidang bermula daripada peruncitan pintar hinggalah pembuatan pintar. Dari segi teknologi, Huawei berinovasi dalam bidang-bidang seperti kampus pintar, rangkaian deterministik, pusat daya bersepadu hiper, awan pintar dan tenaga mesra alam bagi meletakkan asas demi masa depan yang pintar.

Model Berpacu Nilai untuk Pendigitalan Industri: Mencipta Nilai Baharu Melalui Penambahbaikan Berterusan Berdasarkan Perniagaan dan Senario

Idea dan model harus diuji dalam situasi sebenar. Setelah bertahun-tahun berlatih, Huawei mencadangkan model berpacu nilai untuk pendigitalan industri. Huawei menegaskan bahawa transformasi digital harus difokuskan kepada keadaan perniagaan dan senario sebenar yang selanjutnya dapat digunakan untuk mencipta nilai buat pelanggan melalui penambahbaikan berterusan.

Dalam ucapan dasar beliau, En. Peng Zhongyang, Ahli Lembaga, Presiden Enterprise BG, Huawei, menegaskan bahawa tiga prinsip asas harus diikuti semasa transformasi digital. Pertama, syarikat-syarikat harus terus bertumpukan pelanggan yang merupakan titik permulaan transformasi digital. Kedua, mereka perlu merebut dua faktor penting: penumpuan teknologi dan senario merupakan kunci pendigitalan manakala awan adalah amat penting untuk pengoptimuman berterusan dan penciptaan nilai dalam era digital. Ketiga, perniagaan harus memberi tumpuan pada keperluan pelanggan untuk membina ekosistem digital simbiotik dan berkongsi dari tiga dimensi: penerokaan senario, pembinaan kapasiti dan model kerjasama untuk bersama-sama mencipta nilai baharu untuk industri-industri.

Cabaran baharu dan ketidaktentuan akan muncul dalam era pasca-pandemik. Huawei akan menjadi lebih terbuka dan terus bekerjasama dengan 30,000 rakan kongsi global kami untuk saling melengkapi kekuatan satu sama lain dan membantu menangani cabaran baharu.

Bekerjasama dengan Pelanggan untuk Mencipta Nilai Baharu dalam Industri

Huawei komited untuk bekerjasama dengan pelanggan dan rakan kongsi untuk mengintegrasikan senario perniagaan teras dengan teknologi ICT dan mempercepatkan pendigitalan industri dan penaiktarafan melalui penyelesaian inovatif khusus-senario. Ini juga merupakan kunci pendigitalan industri ini.

Dalam sektor kewangan, melalui inovasi bersama dengan rakan kongsi, Huawei menyediakan NCBA Bank Kenya, iaitu bank komersial terbesar di sub wilayah Afrika Timur dengan sistem teras digital baharu. Sistem tersebut menyediakan perkhidmatan kewangan inklusif untuk lebih daripada 18 juta pengguna di Kenya dan negara-negara jiran, memperkasa ekonomi sebenar dan menggalakkan pembangunan sosial yang mampan. Eric Muriuki Njagi, Pengarah NCBA Digital Services, berkata: “Kerjasama kami bersama Huawei bertujuan untuk menyelesaikan masalah semasa selain merebut peluang baharu yang dibawa oleh perkhidmatan masa depan.”

Dalam sektor pengangkutan, Dr. Georgia Ayfantopoulou, Pengarah Penyelidikan Infrastruktur Pintar, Rangkaian, Mobiliti & Logistik; Timbalan Pengarah Hellenic Institute of Transport (HIT) Center for Research & Technology Hellas (CERTH), menjadikan Eropah sebagai contoh dan berkongsi situasi transformasi digital pembinaan pelabuhan. Pelabuhan Kesatuan Eropah (EU) menawarkan perkhidmatan kepada armada maritim global (Greece, sebagai contoh disenaraikan di tempat pertama dengan bahagian 17% daripada armada dunia pada tahun 2020). Pelabuhan laut dan industri perkapalan merupakan pertalian penting bagi ekonomi EU, namun menghadapi cabaran seperti jurang prestasi struktur, kekurangan infrastruktur berkualiti tinggi di pelabuhan dan perkhidmatan berprestasi rendah yang lain. Bagi menangani isu ini, EU telah merumuskan agenda strategik untuk pelabuhan Eropah, memfokuskan pada infrastruktur maritim sebagai sebahagian daripada usaha untuk meningkatkan daya saing global EU.

Dalam konteks ini, Cadangan Pelabuhan Hijau telah dibangunkan dengan kerjasama antara CERTH dan Huawei. Dr. Georgia Ayfantopoulou berkata: “Projek Pelabuhan Hijau sangat terlibat dalam proses transformasi ekosistem pelabuhan: pengguna pelabuhan berserta pihak berkuasa pelabuhan, bandar-bandar tersebut cuba menyelesaikan masalah kebolehcapaian, kecekapan, pengoptimuman operasi dan kesan terhadap alam sekitar. Pelabuhan masa depan bersifat mampan, pintar, berbilang mod dan saling hubung. Penyelesaian teknologi daripada rakan-rakan kongsi seperti Huawei akan menyumbang untuk mengatasi pelbagai cabaran dengan cekap.”

Dalam sektor pendidikan, Soochow University bekerjasama dengan Huawei untuk bersama-sama membina “Soochow University berasaskan Awan” yang berciri digital dan pintar. Melalui projek ini, semua individu, persekitaran, objek, selain aktiviti akademik dan kebudayaan di kampus didigitalkan dan dicerminkan pada awan, bagi membolehkan integrasi digital dalam pengajaran, penyelidikan saintifik dan pengurusan.

Xiong Sidong, Presiden Soochow University, mengulas dalam ucapan dasar beliau: “Soochow University dan Huawei telah mengaplikasikan teknologi canggih seperti AI, data raya, pengkomputeran awan dan IoT dalam perancangan dan pembinaan kampus berasaskan awan bagi tujuan pertukaran maklumat dan perkongsian data. Matlamat kami adalah untuk membantu bentuk universiti baharu yang dibina dengan teknologi masa depan dan mengintegrasikan realiti dan interaksi maya.”

Dalam industri tenaga, Gao Kunlun, Ahli Biasa D2 Jawatankuasa Pengajian CIGRE dan Naib Presiden Global Energy Interconnection Research Institute menyatakan bahawa dalam beberapa tahun kebelakangan ini, AI beransur-ansur diaplikasikan dalam banyak bidang seperti penyelenggaraan peralatan, operasi grid kuasa dan khidmat pelanggan. Biarpun aplikasi ini meningkatkan kecekapan dan faedah grid kuasa dengan berkesan, ia juga mendedahkan batasan teknikal. Menerusi pembangunan teori dan teknologi AI, sistem kuasa elektrik berkuasa AI kini berupaya dalam pembelajaran pengetahuan dan pengoptimuman pembuatan keputusan bebas dalam persekitaran rumit, memainkan peranan yang amat penting dalam perkhidmatan utama seperti penjanaan kuasa berautonomi dan penjadualan grid kuasa berautonomi.

Mulai 24 hingga 26 Mac, Huawei menganjurkan Persidangan Transformasi Digital Industri 2021 secara dalam talian. Untuk maklumat lanjut, sila kunjungi kami di https://e.huawei.com/en/events/industry-digital-transformation/2021

Keywords: Computer Hardware Computer Networks Computer Software Computer/Electronics Internet Technology Telecommunications Telecommunications Equipment New products/services

Source: PRNEWSWIRE


Celcom Jalin Kerjasama Dengan Allo Bagi Perluas Perkhidmatan Kesalinghubungan Kediaman

Celcom Axiata Berhad (Celcom) melalui beberapa subsidiarinya, menandatangani perjanjian akses dengan Allo Technology Sdn. Bhd. (Allo), yang merupakan subsidiari milik penuh Tenaga Nasional Berhad (TNB), untuk memperluas perkhidmatan jalur lebar berkelajuan tinggi dan konvergen kepada lebih banyak kediaman dan premis perniagaan di negara ini.

Sejajar dengan seruan Kerajaan untuk jalinan kerjasama antara pemain industri bagi menyediakan kesalinghubungan internet berkelajuan tinggi di seluruh negara, kerjasama antara Celcom dan Allo ini membolehkan kedua-dua organisasi ini memperluaskan Perkhidmatan Rangkaian Jalur Lebar Berkelajuan Tinggi (HSBB) ke lebih banyak kawasan di Semenanjung Malaysia. Celcom juga bakal memperluaskan liputan perkhidmatan Celcom Home Fibre™ kepada lebih banyak isi rumah melalui infrastruktur rangkaian HSBB dan kepakaran yang disediakan oleh Allo.

Kerjasama ini juga membolehkan Celcom meluaskan pasarannya dengan serta-merta kepada 80, 000 kediaman di beberapa kawasan dalam Melaka, Perak dan Cyberjaya. Jumlah ini akan bertambah dalam tahun 2021, di mana lebih banyak premis akan dapat menikmati perkhidmatan kesalinghubungan jalur lebar Celcom, apabila Allo memperluaskan infrastruktur tersebut ke negeri lain seperti Selangor, Kedah, Johor, Penang dan Negeri Sembilan meliputi kira-kira 150, 000 kediaman.

Selain itu, infrastruktur fiber Allo juga membolehkan Celcom memperluaskan perkhidmatan kesalinghubungan kepada segmen lain termasuk tawaran komersial kepada perusahaan. Jalinan kerjasama ini turut menyokong matlamat Celcom dalam menyediakan pengalaman digital terbaik kepada lebih ramai pengguna, selari dengan aspirasi Jalinan Digital Negara (Jendela) yang menyasarkan peluasan perkhidmatan Jalur Lebar Berkelajuan Tinggi, serta memenuhi komitmen Celcom untuk kesalinghubungan digital berkualiti ke setiap pelusuk negara.

Sebagai sebahagian daripada program permulaan, Celcom dan Allo akan menyediakan kesalinghubungan percuma ke beberapa kediaman terpilih di negeri Melaka. Ia melibatkan beberapa keluarga di kawasan termasuk Felda Kemendor di Jasin, Melaka, bagi membolehkan mereka menikmati perkhidmatan kesalinghubungan percuma selama enam bulan dan membantu isi rumah yang bekerja atau belajar dari rumah.


Slot Dwi Sokongan MicroSD dan UFS

Beberapa hari lalu eRing ada kongsikan berita mengenai kad UFS yang dibangunkan Samsung , kad memori berkelajuan tinggi tersebut menerima reaksi yang sangat positif dari pengguna dan juga pengeluar peranti teknologi.

Namun terdapat isu yang membimbangkan, majoriti pengguna tidak mahu MicroSD mati begitu sahaja dan mahukan versatiliti dalam penggunaan storan mudah alih, di mana mereka mempunyai kebebasan untuk memilih MicroSD atau UFS.

Samsung sudah pun mempunyai jalan penyelesaiannya, mereka baru mengumumkan bahawa mereka telah membangunkan slot dwi fungsi yang akan menyokong MicroSD dan juga UFS. Selain itu Samsung juga memberitahu bahawa mereka sedang bekerjasama dengan nama-nama besar bagi memperkenelkan slot tersebut ke dalam peranti-peranti terbaru, adakah ia akan hadir pada Samsung Galaxy Note 7 ? Kita tunggu dan lihat.


Randstad RiseSmart mempercepatkan mobiliti bakat dalaman dan antara syarikat sambil membantu majikan mengelakkan pemberhentian melalui peningkatan platform

SYDNEY, 15 Disember 2020 /PRNewswire/ — Global Pembekal penempatan dan mobiliti bakat global Randstad RiseSmart hari ini mengumumkan dua penyelesaian baharu yang dengan cepat menghubungkan pengurus pengambilan dan perekrut dengan bakat yang berkelayakan di dalam dan di luar organisasi mereka lebih pantas berbanding sebelumnya: RiseSmart FirstLook™, Recruiter and Enterprise Editions.

Walaupun berjuta-juta individu kini menganggur di seluruh dunia akibat pandemik tersebut, pada masa yang sama pihak majikan juga ingin mengisi berjuta-juta peranan. Di Amerika Syarikat, sebagai contoh, peralihan ini mewakili 10 juta individu yang menganggur manakala terdapat 6.4 juta pekerjaan terbuka untuk diisi. Kadar pengangguran Kesatuan Eropah adalah pada masa ini sebanyak 7.5% sementara 1.6% pekerjaan masih kosong. Di Australia, data terbaru menunjukkan bahawa 926,200 individu menganggur dan 206,000 pekerjaan terbuka.

Menyasarkan perekrut dan pasukan pemerolehan bakat di seluruh dunia, FirstLook Recruiter Edition menawarkan akses percuma untuk mencari dan mendapatkan bakat di seluruh rangkaian pencari kerja aktif global RiseSmart. Selain itu, FirstLook Recruiter Edition juga mengumpulkan bakat di seluruh direktori bakat berjenama pelanggan RiseSmart untuk memberikan akses masa nyata kepada pencari kerja sebaik saja ia tersedia di pasaran. Diumumkan pada bulan September, direktori bakat RiseSmart adalah laman web awam yang boleh diakses oleh pelanggan tanpa bayaran tambahan, membantu mempercepatkan peluang pencari kerja yang terjejas untuk mendapatkan pekerjaan mereka yang seterusnya.

FirstLook Enterprise Edition tersedia untuk pelanggan RiseSmart dan memberikan nilai tambahan dengan membolehkan pasukan bakat dalam organisasi memadankan individu dengan pekerjaan dan pekerjaan dengan individu. Ini membantu organisasi meningkatkan mobiliti dalaman dan antara syarikat serta meminimumkan bilangan pekerja yang terjejas oleh pemberhentian pekerja.

Para pekerja boleh dipadankan dengan pelbagai peranan, termasuk:

“Ia bukanlah sesuatu yang luar biasa bagi organisasi untuk dipaksa untuk membuang pekerja dari satu bidang perniagaan pada masa yang sama mengambil peluang terbuka di bahagian-bahagian lain atau syarikat rakan kongsi di seluruh dunia,” kata Kevin Gounden, naib presiden kanan produk dan pengembangan global di Randstad RiseSmart “Sesetengah pelanggan memberitahu kami bahawa sehingga 70% pekerja mereka yang telah diberhentikan menjadi pekerja bumerang. Pengambilan bakat yang tidak cekap ini bukan sahaja membazirkan pengetahuan yang mahal untuk organisasi, tetapi juga menjejaskan pekerja, terutamanya dalam iklim ekonomi semasa. Sebagai rakan kongsi kepada beberapa syarikat global, kami melihat peluang untuk merapatkan jurang di mana beberapa pelanggan kami perlu melepaskan pekerja sementara yang lain secara aktif mengambil pekerja. FirstLook Enterprise Edition membolehkan syarikat memaksimumkan mobiliti bakat dengan mengautomasikan pemadanan antara bakat berisiko mereka dan peluang terbuka di seluruh rangkaian global kami. Kami berasa amat gembira dapat membawa tahap ketelusan, kelancaran dan inovasi yang sama sekali baharu untuk penyelesaian mobiliti dalaman dan antara syarikat untuk pelanggan kami.”

Dengan FirstLook Enterprise Edition, pengurus pengambilan pekerja dalaman dan perekrut dengan lebih mudah dapat mencari bakat yang tepat untuk mengisi peluang pekerjaan, sama ada dari dalam atau luar syarikat, dengan menerima senarai padanan kerja yang diutamakan dari pelbagai sumber dalaman dan luaran kumpulan bakat. Penyelesaiannya juga memberi peluang kepada pekerja untuk mempunyai lebih banyak kawalan terhadap pilihan kerjaya mereka dengan memungkinkan mereka dipadankan dengan peranan terbuka yang relevan berdasarkan kemahiran mereka.

“Pandemik global telah menimbulkan perubahan yang luar biasa dalam dunia pekerjaan: bagaimana kita bekerja, tempat kita bekerja dan siapa yang bekerja,” kata Dan Davenport, presiden dan pengurus besar di Randstad RiseSmart. “Kami komited untuk membantu organisasi mengelakkan pemberhentian pekerja sebaik mungkin, melalui mobiliti bakat yang lancar. Ini termasuk memberikan pelanggan kami maklumat secara terus tentang individu dan kemahiran merentas pelbagai kumpulan bakat melalui FirstLook dan memberikan majikan kawalan untuk memadankan mereka dengan pekerjaan sama ada secara menegak, mendatar atau di seluruh ekosistem yang dikehendaki.”

Untuk maklumat lebih lanjut, sila layari:https://www.randstadrisesmart.com/talent-connections.

Tentang Randstad RiseSmart

Randstad RiseSmart adalah penyedia peralihan kerjaya dan mobiliti bakat yang paling pesat berkembang, dan syarikat operasi Randstad N.V., penyedia perkhidmatan kerja dan sumber manusia fleksibel global yang membantu lebih daripada dua juta calon mencari pekerjaan yang bersesuaian dengan mereka setiap tahun. Penempatan, pengembangan kerjaya, penempatan semula dan penyelesaian teknologi serta sentuhan kontemporari kami mengukuhkan jenama majikan, meningkatkan pengekalan dan menarik kembali bakat. Majikan mendapatkan khidmat kami kerana kami memberikan hasil yang terbaik melalui bimbingan pakar, penjenamaan profesional, sumber daya kontemporari dan analisis atas permintaan. Hari ini, kami adalah rakan kongsi yang sangat dipercayai oleh syarikat-syarikat yang berjaya di lebih daripada 40 industri dan memberikan perkhidmatan di lebih dari 100 buah negara dan 40 bahasa. Kesungguhan dan dedikasi kami terhadap inovasi, responsif dan hasil telah membuahkan pengiktirafan dan penghargaan yang luas dari organisasi seperti Bersin oleh Deloitte, Gartner Inc., Brandon Hall Group dan majalah Fortune. Untuk maklumat lanjut, sila layari: www.randstadrisesmart.com.

Keywords: Computer Software Computer/Electronics Workforce Management/Human Resources New products/services

Source: PRNEWSWIRE


Adapdix memperoleh pembiayaan Siri A bernilai $8 juta untuk mempercepat perkembangan perisian automasi dan kawalan yang dipacu oleh AI

PLEASANTON, Calif., 8 Disember 2020 /PRNewswire/ — Adapdix Corporation, peneraju transformasi digital dalam perisian automasi dan kawalan Edge AI, hari ini mengumumkan lengkapnya pembiayaan pusingan Siri A bernilai $8 juta, yang diketuai oleh WRVI Capital dengan penyertaan daripada Micron Ventures serta pelabur sedia ada iaitu X2 Equity.

Sebagai penyelesaian analitik ramalan yang pertama berdasarkan teknologi jaringan data bergred industri, Adapdix membolehkan penyelenggaraan dan kawalan ramalan dengan kependaman ultra rendah. Ini menandakan bahawa syarikat-syarikat kini boleh melangkah lebih maju dalam perjalanan prestasi Edge AI, daripada sekadar mengesan dan mencegah kesilapan kepada kebolehan mengawal dan mengautomasi tindakan pembetulan kendiri.

Anthony Hill, Pengasas dan Ketua Pegawai Eksekutif di Adapdix, berkata, “Syarikat perusahaan semakin menggerakkan kuasa pemprosesan lebih dekat dengan sumber data untuk meningkatkan ketepatan model, mengurangkan kos dan kesesakan rangkaian serta kependaman. Penyelesaian Adapdix EdgeOps™ menangani keperluan pasaran yang penting dan semakin meningkat untuk mengekstrak nilai dan mengawal sistem yang berada di pinggir. Pusingan pelaburan kali ini akan mengukuhkan kedudukan kepemimpinan Adapdix di pasaran dan membolehkan lebih banyak syarikat perusahaan mengawal keseluruhan operasi mereka daripada awal hingga akhir – dan memastikan masa hidup – menggunakan analitik ramalan masa nyata.”

Adapdix’s EdgeOps™ ialah penyelesaian perisian khusus yang menggabungkan analitik kecerdasan buatan dan pembelajaran mesin (AI/ML) canggih dengan platform kawalan berasas teragih dan pinggir. Dengan membenarkan kawalan pada kedudukan data AI yang berada di pinggir, Adapdix membolehkan ekosistem jaringan data teragih sebagai asas baharu untuk penggunaan Edge AI yang berpusatkan pelanggan.

Nicholas Brathwaite, Pengasas Pengurusan Rakan Kongsi di WRVI Capital, berkata, “Teknologi inovatif Adapdix EdgeOps™ menyediakan platform berbilang pemboleh ubah boleh skala yang membolehkan perusahaan mengoperasikan AI/ML di seluruh infrastruktur kritikal, meningkatkan masa hidup dan keberuntungan perniagaan yang signifikan buat julung kali.”

“Kecerdasan buatan akan mengubah cara perusahaan mengautomasi dan mengoptimumkan proses di tempat kerja,” kata Andrew Byrnes, pengarah modal usaha rentan di Micron Ventures. “Adapdix mempunyai platform inovatif dengan kemampuan yang berkuasa tinggi untuk menghasilkan pemahaman data yang meningkatkan produktiviti ke tahap baharu dan proses yang diperkemas secara cepat dan berkesan.”

Pada peringkat permulaan, Adapdix’s EdgeOps™ akan memberi tumpuan kepada pelanggan pembuatan dalam industri semikonduktor, elektronik dan automotif dan diikuti dengan sektor-sektor lain.

Tentang AdapdixAdapdix menyediakan platform perisian yang inovatif untuk perusahaan yang mengoptimumkan Kecerdasan Buatan (AI) dan Pembelajaran Mesin (ML) yang berada di pinggir. Platform Adapdix EdgeOps™ yang berpusatkan pelanggan ini memberikan peningkatan prestasi yang tiada tandingan kepada masa hidup peralatan, pengurangan rantaian bekalan dan kos logistik serta peningkatan kawalan dan produkiviti untuk pekerja jarak jauh. Ditubuhkan pada tahun 2015, Adapdix beribu pejabat di Pleasanton, California – sila lihat www.adapdix.com.

Keywords: Banking/Financial Service Computer Software Computer/Electronics Financing agreements Venture Capital Data Analytics

Source: PRNEWSWIRE


MaxisONE Home Kini Berharga Serendah RM119

Kebiasan pada penghujung tahun, kita mesti ditawarkan promosi-promosi yang menarik. Begitu juga Maxis hari ini perkenalkan MaxisONE Home iaitu pelan internet tanpa had untuk seisi rumah dengan tawaran harga istimewa.

Kini MaxisONE Home berkelajuan tinggi boleh dilanggan pada harga RM119 untuk 10Mbps, sementara RM139 untuk 30Mbps sebulan. Selain itu, Maxis turut sertakan panggilan suara tanpa had ke semua talian seluruh negara secara percuma. Pelanggan yang mendaftar pula akan terikat dengan kontrak 24 bulan.

Promosi ini terbuka kepada semua pelanggan baru dan sedia ada sehingga 31 Disember 2017. Selepas dari tarikh tersebut, harga akan berubah seperti biasa iaitu RM139 untuk 10Mbps dan RM179 untuk 30Mbps.

Bagi mereka yang ingin melanggan, anda boleh layari laman sesawang Maxis bermula hari ini.


Creative Sound BlasterX Katana Dan Creative iRoar Go Boleh Dimiliki Pada Harga RM1299 Dan RM849

Creative Technology yang sememangnya terkenal untuk jenama Sound Blaster keluarannya dan pernah memenangi pelbagai anugerah produk audio terbaik, baru-baru ini telah memperkenalkan dua lagi speaker terbarunya untuk pasaran tempatan. Dua model yang telah dibawa masuk ke negara ini adalah Sound BlasterX Katana dan juga Creative iRoar Go yang dilengkapi dengan sistem speaker 5-pemacu yang berupaya menjanjikan pengalaman yang terbaik.

Speaker ini telah dihasilkan khusus untuk gamer yang menginginkan sistem audio terbaik ketika mereka bermain mahupun menonton filem. Ini kerana Sound BlasterX Katana menawarkan speaker bar dengan saluran 2.1 yang menggunakan pemproses audio 24-bit beresolusi tinggi. Sokongan dekoder yang diiktiraf oleh Dolby Digital pada speaker ini juga turut menjanjikan bunyi keliling 5.1 yang sangat realistik. Lebih menariknya, ia juga turut dilengkapi dengan 49 lampu LED yang boleh diprogramkan untuk memastikan pengalaman hiburan yang terbaik.

Sebagaimana nama yang digunakan, rekaan Sound BlasterX Katana telah diinspirasikan daripada pedang Katana yang diperbuat daripada panel aluminium yang telah digilap. Malah ketebalan kerangka yang kurang dari 2.5 inci ini juga membolehkannya untuk dimuatkan di bawah monitor komputer mahupun TV di ruang tamu. Sound BlasterX Katana ini juga bukan sekadar berfungsi sebagai speaker, tetapi ia turut boleh digunakan sebagai kad bunyi yang menyokong isyarat input audio maya dengan saluran 7.1 melalui sambungan USB dari PC.

Berbeza dengan Sound BlasterX Katana, iRoar Go pula merupakan speaker Bluetooth mudah alih yang dilengkapi dengan teknologi SuperWide. Kombinasi antara teknologi tersebut dengan sistem speaker 5-pemacu pada speaker ini turut memastikan pemproses pintar yang membolehkan pengguna untuk membezakan antara sumber audio kiri dan kanan dengan lebih tepat. Speaker yang memliki bateri terbina-dalam berkapasiti 5200 mAh ini juga berupaya menjanjikan masa memain audio mencecah sehingga 12 jam, dan dalam masa yang sama turut dilengkapi dengan output USB 1.0A untuk mengecas telefon pintar ataupun tablet anda.

Pengiktirafan IPX6 pada speaker dengan sistem 5-pemacu terkecil dan teringan di dunia ini turut memastikan ciri kalis air yang tahan lasak daripada percikan air ataupun hujan. Selain itu, ia turut menyokong dua fungsi tambahan iaitu Advanced Recorder yang berupaya merekod bunyi ke dalam kad microSD dan juga boleh digunakan sebagai sistem PA melalui sambungan iRoar Mic yang dijual secara berasingan. iRoar Go turut boleh digunakan sebagai kad bunyi tambahan untuk PC dan Mac dengan lossless USB DAC terbina-dalam yang disokongnya.Manakala pengguna peranti Android dan iOS juga boleh mengawal speaker ini menggunakan bantuan aplikasi Sound Blaster Connect.

Sound BlasterX Katana dan iRoar Go boleh dimiliki melalui pengedar sah ALL IT Hypermarket di KLCC serta IOI City Mall, Asahi Technology Sdn Bhd, dan juga IT STUFF Plaza Hartamas. Manakala pembeli di luar Kuala Lumpur boleh membelinya secara atas talian melalui CVG ONLINE Store di Lazada dan juga Shopee.


[ Promosi ] : Beli vivo V17 Pro Di Senheng & Bawa Pulang Hadiah Lumayan – Siapa Cepat Dia Dapat!

Heyya! Ada plan nak beli vivo V17 Pro ke? Ni beli kat Senheng okay! Eh, kenapa? Bersempena Ulang Tahun ke-30, Senheng kini menawarkan beberapa promosi menarik kepada pelanggan yang membeli vivo V17 Pro – promosi terbuka kepada 300 pelanggan terawal! Setiap pembelian disertakan dengan hadiah percuma seperti :

Lebih menarik, setiap pembelian juga akan didatangkan dengan jaminan tambahan selama 1 tahun dan pelanggan juga dapat menikmati pelan ansuran faedah 0% serta program trade-in fleksibel. Bagi yang berminat, promosi bermula sekarang hingga 31 Oktober 2019! Tunggu apa lagi? Dapatkan hari ini juga okay? Maklumat lanjut, layari vivo.


TikTok Tawar Peluang Menangi Tiket Saksi Mnet Asian Music Awards (MAMA) 2018 Di Hong Kong!!

Mnet Asian Music Awards (MAMA) 2018 akan datang tidak lama lagi! Adakah anda ingin memenangi tiket ke MAMA 2018?! Jika ya, inilah peluang anda!!

Sebagai sebahagian penaja utama kepada anugerah tersebut, TikTok hari ini membawakan kepada peminat satu berita baik dengan menawarkan tiket eksklusif ke MAMA 2018 untuk dimenangi!

Anda berperluang untuk menyaksikan sendri dengan mata anugerah muzik terbesar yang berprestij ini! Haaa, teruja lah tu! Apa yang korang perlu buat, senang je :

Pengundi bertuah akan memenangi hadiah berupa tiket eksklusif ke MAMA 2018 yang berlangsung di Hong Kong pada 14 Disember ini! Undian akan ditutup pada 9 Disember 2018.

Sementara itu, TikTok dengan kerjasama salah satu member BLACKPINK yakni Jennie telah melancarkan cabaran #JennieSolo dalam usaha mempromosi single terbaharunya berjudul “SOLO”.

Peminat bertuah yang paling kretif akan memenangi hadiah istimewa yang ditandatangai oleh Jennie sendiri! Pemenang akan diumumkan pada 5 Disember 2018 melalui aplikasi Tiktok (@globalchallenge) dan Instagram (@tiktokglobalchallenge).


Computex 2019: ROG Strix Hero III Turut Dirasmikan, Dijual Pada Harga RM6699

ASUS Republic Of Gamers(ROG) bukan sahaja melancarkan ROG Strix G dan ROG Strix Scar III, tetapi mereka turut melengkapkan barisan komputer gaming mereka dengan melancarkan ROG Strix Hero III yang mana bakal dijual pada harga RM6699.

Strix Hero III  memamparkan kemampuannya setanding dengan model yang lain. Tampil dengan corak cyberpunk dan turut disertakan dengan lighting bar disekeliling komputer riba ini. Disertakan dengan kemasan Hairline Brushed memberikan perasan eksklusif pada komputer riba ini. Turut disertakan dengan RGB lighting di bahagian belakang.

Keupayaan spesifikasi dalaman juga menakjubkan apabila ia hadir Intel Core i7-9750H yang mana ia disertakan dengan memori 16GB DDR4 2666Mhz*1 dan storan pula adalah PCIe NVME 512GB M.2 SSD (Extra SATA Slot:1) pastinya menjanjikan prestasi yang terbaik.

Ditambah dengah kad grafik yang berkuasa iaitu NVIDIA GeForce RTX2060
memberi nilai tambah kepada komputer riba ini. Dengan saiz paparan 15.6 inci FHD/ IPS Panel/ 144Hz/3ms/Anti-Glare akan memberikan kepuasan tontonan kepada pengguna. Berikut adalah spesifikasi penuh peranti ini:

** Terima kasih atas Tajaan ASUS Malaysia ke Computex 2019


Nikmati Tawaran Rebat Segera RM1,000 Di Roadshow Siri Samsung Galaxy S10 –  8 ~ 10 Mac 2019

Samsung baru sahaja memperkenalkan model terbaharu telefon pintarnya bagi siri Galaxy S iaitu Galaxy S10. Seiring itu, Samsung akan mengadakan roadshow besar-besaran pada 8 hingga 10 Mac ini di lokasi berikut :

Justeru, Samsung menjemput anda untuk bersama-sama memeriahkan roadshow ini dan pengunjung boleh mendapat pelbagai hadiah percuma menarik bernilai sehingga RM1,079 – termasuklah sepasang Galaxy Buds dan Galaxy Watch Active. Selain itu, pengunjung juga boleh mendapatkan rebat segera sebanyak RM1,000 untuk setiap pembelian kedua!

Galaxy S10e (128GB)

Galaxy S10 | S10+ (128GB)

Galaxy S10+ (512GB)

Galaxy Buds bernilai RM499

________________________________________________________________________


Reviu Eksklusif: Lenovo VIBE K4 Note, Rekaan Premium Dengan Harga Mampu Milik

Lenovo baru-baru ini telah memperkenalkan sebuah smartphone terbarunya yang diberi nama VIBE K4 Note secara rasminya di pasaran Malaysia. Selain menampilkan rekaan mirip seperti VIBE X3 dengan paparan skrin sebesar 5.5 inci, VIBE K4 Note masih mempunyai kelebihannya tersendiri di mana ia menawarkan harga mampu milik serendah RM999 dengan fungsi mirip VIBE X3. Untuk mengetahui dengan lebih lanjut mengenai peranti ini yang hadir bersama Lenovo ANTVR, mari ikuti reviu yang telah editor sediakan untuk peminat setia smartphone Android!

FIZIKAL

i)Port Audio

Bagi melengkapkan lagi aspek hiburan, sebuah port audio jenis 3.5mm audio jack telah disediakan di bahagian atas smartphone ini. Sebagaimana kebanyakan peranti Android yang lain, port ini dibiarkan terdedah tanpa sebarang penutup.

ii) Butang Kawalan

Sisi kanan VIBE K4 Note telah menempatkan butang kawalan fizikal iaitu butang Power yang juga bertindak sebagai butang Lock/Unlock serta butang melaras Volume.

iii) Port microUSB

Bahagian bawah kerangka pula seperti biasa kelihatan penyediaan port microUSB. Bersebelahannya juga turut menempatkan lubang mikrofon untuk perbualan suara dan juga ketika rakaman video.

iv) Lensa 13 Megapiksel

Penggambaran peranti ini dibantu dengan sokongan lensa kamera utama 13 Megapiksel yang kelihatan agak menonjol bersama dual LED flash. Manakala kamera depan beresolusi 5 Megapiksel wide-angle pula membantu penggambaran selfie lebih menarik.

v) Speaker Speaker VIBE K4 Note kelihatan agak menarik kerana menyediakan dua lubang speaker yang terletak di bahagian atas dan bawah, malah kualiti bunyi yang dihasilkan sangat memuaskan baik, di mana ia telah menerima sentuhan teknologi Dolby Atmos.

vi) Dua Slot Kad SIM

Apabila panel belakang dibuka, anda boleh melihat dua slot kad SIM yang menyokong kad SIM jenis micro SIM pada kedua-duanya. Namun begitu, untuk menggunakan kad microSD dengan sokongan sehingga 128GB, anda boleh memasukkannya pada slot kad SIM kedua.

vii) Pengecaman Cap Jari

Sekiranya anda sangat mementingkan aspek keselamatan smartphone Android anda daripada diakses oleh individu yang tidak diingini, VIBE K4 Note adalah salah satu pilihan yang sesuai buat anda, di mana menyokong teknologi pengecaman cap jari.

CIRI-CIRI MENARIK

i) Audio Berkualiti Dolby Atmos

Istimewanya peranti ini, walaupun ia telah dibekalkan dengan dua buah speaker yang berkualiti mono, tetapi kedudukan dua speaker pada panel depan kerangka sememangnya sangat praktikal untuk tujuan hiburan.

Tambahan pula ia dilengkapi dengan tiga buah mikrofon dengan Wolfson Audio Codex, dua unit chip audio berkualiti HiFi daripada AKM 4961 dan juga efek audio profesional daripada Dolby Digital Plus.

ii) Kaedah Pengesahan Biometrik

Sekiranya anda seorang yang sangat mementingkan aspek keselamatan smartphone Android anda daripada diakses oleh individu yang tidak diingini, VIBE K4 Note adalah salah satu pilihan yang sesuai buat anda. Ini kerana, ia hadir dengan teknologi pengecaman cap jari bagi membolehkan smartphone ini hanya boleh diakses oleh anda sahaja.

iii) Secure Zone

Lenovo VIBE K4 Note turut hadir dengan fungsi baru iaitu Secure Zone. Anda boleh ‘hide‘ aplikasi yang tidak diinginkan supaya dapat menjaga privasi apabila ada yang meminjam smartphone anda.

Bagi memudahkan anda mengakses fungsi ini tanpa perlu ke Setting terlebih dahulu. Bukan itu sahaja, fungsi ini boleh dinyahaktif pada bila-bila masa sahaja jika anda tidak lagi ingin menggunakannya.

iv) Brightness Protection

Bagi yang gemar menggunakan smartphone pada waktu malam tidak kira sama ada untuk membaca ataupun melayari Internet, pasti berdepan masalah berkaitan mata bukan? Oleh kerana itu, Lenovo VIBE K4 Note hadir dengan fungsi yang dipanggil Brightness Protection. Ia dapat membantu menggelapkan paparan skrin ke warna yang lebih sesuai untuk dilihat oleh mata pada waktu malam.

v) Pengecas Pantas

Sokongan teknologi Quick Charge 2.0 pada VIBE K4 Note menjanjikan masa mengecas yang sangat pantas kerana berdasarkan kenyataan yang dibuat, dalam masa 30 minit mengecas berupaya menaikkan peratusan bateri sehingga 60%.

Bahkan dengan hanya 5 minit masa mengecas, anda berupaya menikmati 120 minit masa panggilan. Ini bermakna anda tidak lagi perlu menunggu terlalu lama untuk mengecas penuh bateri berkapasiti 3300mAh yang dimiliki oleh smartphone ini.

Berdasarkan ujian masa mengecas yang dibuat oleh editor sendiri, peratusan bateri pada smartphone ini telah berjaya naik sebanyak 39% dalam tempoh hanya 60 minit mengecas.

vi) Pemproses Berkuasa

Walaupun peranti ini telah dikuasakan oleh pemproses Octa Core berkelajuan 1.5GHz sama seperti VIBE X3, tapi nampaknya ia masih tidak mampu menandingi ujian benchmark yang dilakukan terhadap VIBE X3. Namun begitu, VIBE K4 Note masih berbaloi untuk dimiliki kerana menawarkan harga lebih rendah tetapi dengan fungsi yang seakan sama seperti VIBE X3.

KESIMPULAN

Kelebihan:

Kekurangan:

SPESIFIKASI

Baca Juga:


Susun Atur Kamera iphone 13 Mungkin Berbeza??

Baru-baru ini, 9Techeleven mendedahkan imej rekaan susunan kamera telefon iPhone 13 yang tampak sedikit berbeza berbanding model terdahulu.

Bagi iphone 13, ia disusunan bersilangan yang memberikan sentuhan berbeza berbanding sebelumnya. Namun bagi iphone 13 pula, ia dilihat di berubah.

Sejauh manakah kebenaran peranti pendedahan ini perlu kita nantikan ketika ia dirasmikan kelak!!


Lenovo Nak Keluarkan Telefon Baru – Apa Pula Kali Ni?

Sejak beberapa tahun sudah, permintaan telefon pintar Lenovo di Malaysia tidak lagi memberansangkan. Oleh itu, Lenovo mengambil keputusan untuk memberhentikan sebarang kaedah pemasaran untuk jenama tersebut sebaliknya lebih tertumpu kepada anak syarikatnya, Motorola. Terkini, ada imej acah yang tersebar di arena sesawang menunjukkan Lenovo bakal perkenalkan telefon pintar Lenovo S5 tidak lama lagi.

Imej tersebut telah dikongsi sendiri oleh eksekutif Lenovo, Chang Cheng di akaun Weibo semalam. Melalui imej yang sama, nombor 3.20 merujuk kepada tarikh pelancaran iaitu 20 Mac 2018. Menggunakan imej tumpu sarung peninju, peranti ini menerima kekuatan dalaman terutama pada kapasiti bateri. Difahamkan Lenovo S5 hadir dengan bateri sebesar 6,000mAh.

Sebelum ini, eksekutif yang sama telah berkongsi gambar acah sebuah peranti dengan rekaan panel belakang berilau dan melengkung. Ramai menjangkakan ia adalah Lenovo S5.

Sumber


Perkhidmatan Pascabayar Kekal Dikenakan Cukai 6%

Cukai perkhidmatan sebanyak enam peratus akan kekal dikenakan ke atas semua pengguna telekomunikasi pelan perkhidmatan talian secara pasca seperti yang telah diimplementasikan sejak era pelaksanaan cukai barangan dan perkhidmatan (GST).

Dalam satu kenyataan, Menteri kewangan, Lim Guan Eng berkata pengecualian untuk Cukai Jualan dan Perkhidmatan (SST) hanya termaktub kepada warganegara yang menggunakan kad prabayar sahaja.

Seperti sedia maklum, penggunaan kad prabayar kebiasaannya digunakan oleh golongan yang berpendapatan rendah dan pengecualian ini diberikan untuk membantu golongan berkenaan.

Baca juga :

Dalam pada itu, kerajaan turut menekankan pengecualian cukai SST untuk prabayar adalah hanya untuk pengguna warganegara Malaysia sahaja. Bagi warga asing pula, mereka akan tetap dikenakan SST untuk pelan pasca bayar dan prabayar.

Sumber 1 , Sumber 2


HeveaConnect, Pasaran Digital Untuk Getah Asli Lestari alu-alukan pelaburan daripada Singapore Exchange

SINGAPURA, 4 Mac 2021 /PRNewswire/ — Hari ini, HeveaConnect Pte Ltd (“HC”) mengumumkan bahawa Singapore Exchange (“SGX”) telah memiliki pegangan minoriti dalam HC dengan tujuan untuk mempercepatkan pendigitalisan industri getah asli. SGX turut menyertai Halcyon Agri Corporation Limited (“HAC”), ITOCHU Corporation dan DBS Bank Ltd sebagai pemegang saham dalam HC.

HeveaConnect Product Suite

Dengan warisan perdagangan selama lebih 100 tahun, Singapura merupakan hab dan tumpuan bagi perdagangan getah asli global. Pasaran SICOM SGX diiktiraf dengan meluas sebagai pusat penemuan harga dunia untuk getah asli dan indeksnya merupakan penanda aras penentuan harga global untuk peserta sepanjang rantaian nilai getah asli.

SGX memainkan peranan penting dalam menyokong komuniti getah global menerusi penanda aras harga global SICOM, perkhidmatan penimbangtaraan dan suit penyelesaian pengurusan risiko derivatif. Ketika dunia beralih ke arah sambungan merata, terdapat keperluan yang semakin meningkat terhadap pendigitalisan dalam industri getah tradisional. HeveaConnect, pasaran digital untuk getah asli yang dihasilkan secara lestari, merupakan platform yang ideal untuk memenuhi keperluan pasaran ini.

Misi HC adalah untuk menjadi tulang belakang data bagi usaha industri berkenaan untuk membangunkan bekalan getah asli yang mampan. Platformnya merintis papan pemuka kelestarian hari ini, menyediakan peserta pasaran global dengan rantaian bekalan bersepadu yang penting, data kebolehkesanan dan kelestarian. Pelaburan SGX dalam HC bertujuan untuk meningkatkan keupayaan HeveaConnect sebagai platform penemuan harga untuk getah asli lestari. Ini seterusnya akan menggalakkan amalan terbaik dalam seluruh rantaian nilai getah asli.

Sebagai sebahagian daripada pelaburan tersebut, harga niaga hadapan SICOM akan disediakan pada platform HeveaConnect bagi memudahkan spot getah fizikal dan penemuan harga jangka panjang terhadap penanda aras SICOM.

Lee Beng Hong, Pengarah Urusan Kanan, Ketua Pendapatan Tetap, Mata Wang dan Komoditi, SGX berkata, “Pergerakan industri getah ke arah pendigitalisan rantaian nilai dan peralihan menuju getah lestari merupakan objektif utama yang mengujakan kami untuk menyokongnya. Sebagai penanda aras penentuan harga global yang utama untuk getah asli, kami berharap dapat meminjamkan kepakaran kami bagi membangunkan selanjutnya pembentukan harga yang cekap dan telus dalam perdagangan getah fizikal, untuk disokong oleh kerangka data dan infrastruktur yang selamat mahupun bebas.”

Ray Ferguson, Pengerusi Bebas HeveaConnect berkata, “Objektif utama HeveaConnect dari awal adalah untuk membina perniagaan disruptif yang meningkatkan proses penemuan harga dan memudahkan kolaborasi terhadap kelestarian. Dengan sokongan daripada pemegang saham pengasas, HeveaConnect berupaya untuk membangunkan dan memperbaiki platform perdagangan yang bersedia untuk penerimaan industri yang lebih luas. Kini kami berbesar hati untuk mengalu-alukan SGX serta rakan kongsi masa depan lain untuk meningkatkan lagi ekosistem buat semua.”

HeveaConnect sebagai Platform Bebas bagi Menggalakkan Penyertaan Industri

Sebagai tanda bagi mengalu-alukan penyertaan industri ke dalam HC, HAC akan melepaskan kedudukannya sebagai pemegang saham pengawal dalam HC, dengan memperuntukkan 59,962 saham (mewakili 14.73% kepentingan dalam asas pegangan saham yang diperbesar) daripada pegangan saham sedia adanya dalam HC kepada pemegang amanah bebas, untuk diagihkan kepada organisasi-organisasi layak yang terlibat dalam mempromosikan agenda kelestarian dalam industri getah asli. Dengan peningkatan penglibatan daripada kumpulan minat yang berbeza, peranan HC sebagai platform umum yang bebas akan ditingkatkan dan mendapat lebih banyak daya tarikan dengan pengeluar serta pelanggan getah asli.

Andrew Trevatt, Pengarah dalam HeveaConnect, mewakili HAC berkata, “Pelaburan oleh SGX merupakan satu pencapaian luar biasa untuk HC, tatkala ia meneruskan perjalanan di laluannya untuk menjadi pelopor dalam pendigitalisan industri getah asli. Kami mengiktiraf bahawa sokongan dan penyertaan industri adalah amat penting dalam mendorong HC ke peringkat pertumbuhan yang seterusnya. Komitmen kami dalam HC telah dan akan tetap teguh dan ini begitu selari denga hasrat awal kami untuk mewujudkan platform fizikal umum yang adil dan saksama untuk semua peserta rantaian bekalan getah asli.”

Pasaran Penemuan Harga Pilihan untuk Perdagangan Getah Fizikal

Sejak penubuhannya pada April 2019, HeveaConnect berjaya memadankan lebih 250,000 tan metrik getah asli fizikal untuk syarikat-syarikat tayar global utama termasuk Michelin dan Bridgestone, dengan nilai jualan kasar melebihi USD $325 juta.

Gerald Tan, Ketua Eksekutif HeveaConnect, berkata, “Kami mendigitalisasikan seluruh rantaian bekalan getah asli – bermula daripada peladang kepada pengeluar, daripada pengguna kepada pemudah cara – dalam ekosistem diperkaya data. Platform terbina khas kami menyelaraskan aliran kerja pesanan-kepada-penunaian bagi meningkatkan proses membuat keputusan dan pengurusan risiko. Kami juga menawarkan alat digital bagi mengumpul data rantaian bekalan yang bernilai di lapangan. Mematuhi dasar perolehan yang ketat, perkhidmatan ini memenuhi keperluan kelestarian dan kebolehkesanan yang kritikal untuk pelanggan kami, pembiaya serta NGO.”

Segsarn Trai-Ukos, Pengarah Urusan SMPT (Michelin) menambah, “Kami telah menggunakan platform HC selama 22 bulan dan dapat melihat faedah-faedah platform digital. Kami gembira melihat SGX menyertai HC sebagai pemegang saham Kini, penting untuk HC meningkatkan bilangan peserta dan memastikan penerimaan pasaran yang luas dalam seluruh rantaian bekalan penuh.”

Brian Miller, Pengerusi Dewan Perniagaan Persatuan Getah Antarabangsa Singapura (Singapore International Chamber of Commerce Rubber Association) menyatakan, “Pendigitalisan dan kelestarian dalam rantaian bekalan getah merupakan perkembangan pasaran yang penting dan kami gembira dapat melihat banyak inisiatif yang hebat dalam beberapa bulan kebelakangan ini yang memberi tumpuan pada aspek utama ini.”

Terbuka kepada semua pengguna pasaran getah yang boleh dipercayai, HeveaConnect menyelesaikan kecekapan rantaian bekalan, meningkatkan perdagangan dua hala dan seterusnya akan membangunkan proses perdagangan pelbagai hala. Inovasinya melibatkan Platform HeveaConnect, HeveaPro, HeveaTrace dan HeveaGrow yang dapat menangani cabaran dalam seluruh rantaian bekalan. HeveaConnect menggalakkan teknik pengeluaran getah yang lestari dan boleh diaudit, menyokong getah disokong data yang boleh dikesan dan menyediakan penemuan harga yang unggul untuk Getah Asli Lestari.

Latar Belakang HeveaConnect

HeveaConnect yang ditubuhkan dan berpangkalan di Singapura membawakan kepada anda masa depan perdagangan komoditi. Kami merupakan peneraju yang mendigitalisasikan rantaian bekalan getah asli di seluruh dunia bagi mewujudkan ekosistem berkuasa teknologi yang diperkaya dengan data. Transformasi digital ini membolehkan analisis yang mendalam dibuat terhadap rantaian bekalan untuk mengenal pasti risiko alam sekitar, sosial dan kewangan yang membenarkan intervensi bersasaran.

Di HeveaConnect, kami menggunakan teknologi bagi mendayakan ketelusan data dan mengukuhkan kepercayaan. Kami menyediakan perisikan dan pandangan industri bagi memperkasa pelanggan kami untuk membuat keputusan yang lebih pintar. Kami berusaha untuk mengenal pasti isu dan menyampaikan penyelesaian yang akan menentukan semula bagaimana komoditi dihasilkan dan didagangkan.

Untuk maklumat lanjut, sila kunjungi www.heveaconnect.com.

Hubungi:

Sabrina Raziffsabrina.raziff@heveaconnect.cominfo@heveaconnect.com+65-68450168

Source: HeveaConnect Pte. Ltd.

Keywords: Banking/Financial Service Computer/Electronics Environmental Products & Services

Source: PRNEWSWIRE


Corning Gorilla Glass 6 Hadir Dengan Ketahanan Berganda Berbanding Generasi Sebelumnya

Peranti siapa yang tiada sokongan Corning Gorilla Glass? Spesifikasi ini merupakan asas bagi pengeluar peranti pintar dalam penggunaan skrin, supaya mampu mengurangkan peratus berlakunya calar pada skrin.

Generasi terbaru ini iaitu Corning Gorilla Glass 6 bakal menawarkan ketahanan pada skrin yang lebih kuat berbanding Gorilla Glass 5. Dua kali ganda ini bukan sahaja menahan calar pada skrin, bahkan juga boleh menahan hentakan sekaligus menjaga peranti dari rosak semasa terjatuh.

Peranti pintar mana satukah yang akan menggunakan Gorilla Glass 6 ini?


POCO M2 Reloaded Bakal Dilancarkan Pada 21 April Ini??!!

Bagi peminat peranti daripada POCO, ada satu berita yang menarik apabiala dikhabarkan peranti POCO M2 Reloaded bakal diperkenalkan pada 21 April ini.

Menerusi satu tweet daripada POCO India, ia bakal menawarkan 4GB RAM dan storan 64GB.

Peranti ini turut dihadirkan dengan 6.53″ FHD+ dengna pemproses MediaTek Helio G80.

Sejaub manakah perkembangan peranti ini perlu kita nantikan ketika ia dilancarkan kelak!!!


ASUS ZenFone Max Pro M2 Akan Dilancarkan Secara Rasmi Di Indonesia Pada 11 Disember 2018!

Sebelum ini hangat diperkatakan mengenai telefon pintar ASUS iaitu ZenFone Max Pro M2 yang khabarnya bakal dilancarkan secara rasmi dalam masa terdekat ini.

Menariknya semalam ASUS Indonesia terlebih dahulu membuat pengumuman untuk melancarkan ZenFone Max Pro M2 secara rasmi di negara itu pada 11 Disember 2018. Melalui perkongsian imej rasmi itu juga jelas memperlihatkan bahawa model ini memfokuskan kepada aspek gaming sama seperti generasi pertamanya sebelum ini.

ASUS ZenFone Max Pro M2 dipercayai hadir dengan skrin berukuran 6.3 inci IPS LCD FHD+, menyokong RAM berkapasiti 4GB serta storan 64GB atau 128GB. Selain itu ia juga akan dikuasakan dengan pemproses Qualcomm Snapdragon 660 AIE serta sokongan Android 8.0 Oreo.

Zenny lagi seneng banget, karena pada 11 Desember 2018 akan ada hanphone gaming baru yang akan hadir di indonesia.Jangan lupa simak live streamingnya tanggal 11 Desember 2018!Aduh, kucingnya ke injek!😂#ZenFoneMaxProM2ID #FreedoM2Play #LebihMendingZenFone #NextGenerationGaming pic.twitter.com/yCF42jolvD

— ASUS Indonesia (@ASUS_Indonesia) November 16, 2018


Panggilan kecemasan Apple Watch Menimbulkan Masalah Kepada Polis Di Kansas!

Menurut media asing AppleInsider, sebuah jabatan polis tempatan di Kansas menyatakan bahawa mereka melihat panggilan tidak sengaja yang muncul dari peranti Apple Watch. Panggilan yang salah ini mengambil sumber dari keadaan bahaya yang sebenarnya. Menurut media tempatan Fox Kansas City, jabatan polis Overland Park mengadu bahawa mereka menerima banyak panggilan yang tidak dijangka sehingga mereka mengganggu. Pihak berkuasa mengatakan pusat 911 di Overland Park biasanya menerima sekitar 250 panggilan kecemasan sejam.

Masalahnya ialah fungsi “kenalan kecemasan SOS” Apple Watch. Sekiranya anda menekan dan menahan butang sisi untuk jangka masa tertentu, secara automatik ia akan menghubungi perkhidmatan kecemasan tempatan. Pengguna dapat mengatasi masalah ini dengan meletakkan sarung pelindung pada peranti Apple Watch mereka, atau dengan menyesuaikan atau mematikan fungsi kecemasan.

Walau bagaimanapun, ciri ini boleh menyelamatkan nyawa dalam keadaan kecemasan, jadi Apple mengesyorkan agar pengguna menyimpan ciri ini. Sejak Apple Watch memulakan debutnya, ada laporan mengenai perangkat yang memberikan bantuan kepada pengguna yang berada dalam kesusahan.


Hasil Gambar Terdedah! Xiaomi Mi 9 Sah Menjana Kamera 48MP + Sokongan 4cm Makro

Spesifikasi lengkap Xiaomi Mi 9 boleh dikatakan telah terdedah secara berperingkat oleh Xiaomi sendiri, setelah prestasi Snapdragon 855 dengan skor Antutu yang paling tinggi dikongsikan kini giliran kamera pula.

Sokongan tri-kamera utama adalah gabungan 48MP + 12MP + 16MP (f/1.7 + f/2.2 + f/2/2), masing-masing berperanan sebagai rakaman gambar beresolusi tinggi, kamera telefoto yang menyokong zum optikal 2x dan kamera sudut luas 117 darjah.

Apa yang menarik lagi, kamera 16MP ini juga menawarkan sokongan makro 4cm membolehkan anda mengambil gambar close-up yang lebih jitu dan jelas tanpa menjejas kualiti gambar.

Setakat ini kuasa Xiaomi Mi 9 tidak boleh disangkal lagi, sekaligus menjadikan pelancaran pada 20 Februari ini lebih meriah selain siri Samsung Galaxy S10 yang juga jatuh pada keesokan hari (waktu tempatan 3am).


CES 2019: Ciri ‘Bualan’ Antara Penambahbaikkan Pada Aplikasi Twitter, Pertautan Interaksi Yang Lebih Dekat

Pada CES 2019, Twitter mengumumkan akan melancarkan interaksi terbaharu di dalam aplikasinya iaitu pengguna boleh membentuk semula perbualan di dalam aplikasi tersebut.

Twitter melakukan penambahbaikkan ini bagi bersaing dengan aplikasi media sosial yang lain seperti Facebook dan Instagram yang jauh lebih ke hadapan.

Penambahbaikkan ini memperlihatkan pengguna boleh menyusun bentuk perbualan dengan pengikut mereka seperti kemas kini status dan tweet ‘permulaan perbicaraan’ atau ‘ice-breaker tweets’.

Dalam pada itu, Twitter berkata ciri ‘bualan’ ini akan diuji dalam 2 atau 3 minggu akan datang. Namun tidak semua pengguna boleh mengguna ciri ‘bualan’ ini ketika ujian dilakukan. Dikhabarkan hanya beberapa ribu pengguna sahaja yang akan dibenarkan menggunakan ciri terbaharu ini.

Baca juga:


Review Eksklusif: MMX Tampil Dengan 2 Produk Mengagumkan??!! jom Test!!

Anda suri rumah yang sentiasa sibuk melakukan kerja rumah atau seorang yang sudah penat apabila balik bekerja dan pulang ke rumah dan terpaksa membersihkan rumah dalam keadaan penat?? Jangan risau sebab min ada 2 produk yang sangat best yang min nak review hari ini!!! MMX Prime S7000 Wet & Dry 5KPA Laser App Smart Control Robot Cleaner dan MMX Aroma Max CM40 3-in-1 Capsule / Milk Frothing and Espresso Powder 20 Bar Coffee Machine.

Jika anda lihat sahat vacum ini, pasti anda sudah tertarik dengan rekaan-nya yang min boleh dikatakan sebagai produktif. Dengan bentuk yang membulat, ia mampu melaksanakan proses pembersihan di pelbagai jenis kawasan di rumah dengan sangat baik. Menariknya lagi, navigasi LIDAR yang terletak di tengah-tengah peranti ini memudahkan ia untuk mengesan dan melaksanakan proses mapping tersebut.  Selain ini, kualiti yang dipamerkan dari aspek material dan design peranti ini cukup memperlihatkan kemewahannya. Tampak lebih eksklusif dan bukan seperti vacuum yang sedia ada di pasaran.

Bagi korang yang malas nak men-vakum rumah sebab dah penat atau ada perkara lain yang perlu dilakukan di rumah, vacuum ini adalah penyelesaiannya kerana produk ini dihadirkan dengan auto mapping. Seperti yang kita tahu, produk ini boleh melaksanakan tugasan tanpa bantuan sesiapa. Vacuum ini dapat memetakan kawasan dalam rumah dengan baik tanpa sebarang lag. Jadi, ketika min menggunakan vacuum ini, kelancaran ketika produk ini melakukan tugasan sangat lancar. Ia  juga tampil dengan 4 mode yang berbeza iaitu Mode 1 yang merupakan keseluruhan rumah, Mode 2 Configured Zone, Mode 3 Pin & Go, dan yang terakhir Mode 4, Restricted Zone. Hal ini dapat terlaksanakan disebabkan oleh kehadiran fungsi LDS Laser Scanning System yang mampu membuat melakukan mapping dengan baik.

Apa yang menarik minat min mengenai produk ini adalah keunikkan fungsi Wet Mopping. Produk ini tampil dengan kaedah terbaharu mengemop iaitu dengan menggunakan bentuk Y bagi sapuan kedepan dan kebelakang. Yang baik mengenai ini adalah ia mampu membantu membersih dengan lebih baik berbanding vacuum yang lain. Dibantu dengan kapasiti tank yang agak besar untuk saiz vacuum ini, ia sangat membantu untuk menambahkan lagi keupayaan Wet Mopping peranti ini. Dihadirkan dengan 350ML Water Tank pasti dapat dilaksanakan dengan lebih lancar.

Anda pasti bosan kan setelah melakukan proses pembersihan dan ingin mengecas peranti tersebut,?? Jangan risau kerana peranti ini dilengkapi dengan AutoCharge. Setelah peranti ini kehabisan bateri, anda tidak perlu bersusah payah untuk mengangkat peranti ini untuk di cas kerana ia boleh melakukannya sendiri. Ia boleh pulang semula port pengecasan. Setelah di cas penuh, peranti ini akan pergi ke lokasi terakhirnya dan menyambung kembali tugasannya.

Apa yang best mengenai peranti ini adalah kita boleh mengawal peranti ini dengan hanya menggunakan aplikasi di telefon pintar anda. Yang seronok mengenainya, anda boleh menjadualkan waktu pembersihan, melaraskan kuasa sedutan, dan ia juga boleh disambungkan dengan smart home device iaitu Alexa dan Google Home. Jadi, anda tidak perlu lagi sentiasa memantau peranti ini melakukan tugasan pembersihan kerana ianya boleh dilaksanakan dengan hanya menggunakan aplikasi di telefon pintar anda.

Satu lagi produk dari MMX yang pastinya buat suri rumah dan peminat kopi tidak keruan yang mana mereka hadir dengan mesin  Milk Frothing and Espresso Powder 20 Bar Coffee Machine. Sesuatu yang menarik apabila mesin kopi ini pastinya membuatkan anda teruja untuk membuat kopi setiap hari. Min dapat mencuba juga mesin ini dan ini pandangan min terhadap mesin ini.

Jom kita lihat terlebih dahulu reka bentuk mesin ini apabila ia dihadirkan dengan rekaan yang bagi min sangat baik. Ia tampil dengan material stainless steal yang pastinya dapat bertahan dalam pelbagai jenis persekitaran. Tampil dengan warna hitam dan silver ini pastinya membuatkan ia tampil dengan sentuhan premium pada mesin ini.

Satu perkara menarik apabila steam wand pada mesin ini adalah boleh laras yang memudahkan pengguna.

Selain ini Touch control panel ia juga tampak lebih kemas dan mesra pengguna apabila ia berada di permukaan hadapan mesin ini. Tampil dengan beberapa butang kawalan antarannya Power On/Off, One cup, Two Cup dan Steam.

Buat yang tidak mengetahui , mesin ini adhir dengan 220-240V, 50-60Hz, 110W ditampilkan dengan 20 bar pressure pump yang berkuasa. Jadi pastinya keselamatan juga perlu dititik beratkan. Tapi jangan risau kerana mesih ini hadir dengan Overheat dan overpressure Protection yang membuatkan korang boleh membuat kopi tanpa perlu rasa bimbang. Kopi yang dibuat pasti akan lebih enak dan lazat. Buat itu sahaja, ia juga turut dihadirkan dengan manual Brewing dan manual Stop function yang bagi min saya memudahkan bagi mereka yang ingin membuat kopi yang lazat di rumah.

Menariknya juga, anda boleh melaraskan air panas dan steam know pada mesin ini yang memboleh anda membuat kopi mengikut citarasa anda kerana kawalan di tangan anda. Bak kata pepatah barulah rasa air tangan korang tu.

Kalau nak tahu, mesin ini langsung tidak menyusahkan korang kalau korang nak bersihkannya. Kalau korang tengok, drip trail yang hadir pada mesin ini adalah boleh tanggal dan ini membuatkan bagi korang untuk membersihkannya dengan hanya membukanya sahaja. Tak perlu nak bersusah-payah lagi.

Ia turut dihadirkan dengan 1.5L tangki air yang transparent yang boleh ditanggalkan. Jadi ketika anda mahu membersihkan tanki ini, jangan risau kerana anda boleh cabut, dan bersihkan dan pasang semua. Kualiti air anda pasti berada di tahap yang baik untuk menghasilkan kopi yang terbaik dari MMX.

Secara keseluruhannya, kedua-dua produk dari MMX ini memberikan fungsi yang baik tidak kiralah sama ada dari aspek pembersihan, kualiti reka bentuk, fungsi keselamatan mahupun keselamatan ketika menggunakannya. Apa yang lebih penting, MMX menjanjikan kualiti produk yang terunggul buat semua penggunanya yang mampu membuatkan hidup korang lebih senang dan rileks!!!! Jadi, Kedua-dua produk ni min kasi 5 Bintang!!!!! Jadi klik pada pautan ini untuk membeli peranti ini.


Paus dan Imam Besar Al-Azhar mengucapkan tahniah kepada penerima Anugerah Zayed untuk Persaudaraan Manusia 2021

Majlis maya yang diadakan pada Hari Persaudaraan Manusia Antarabangsa disiarkan melalui penstriman kepada penonton di seluruh dunia menyaksikan Setiausaha Agung PBB, Guterres dan Latifa Ibn Ziaten menerima anugerah

ABU DHABI, UAE, 5 Februari 2021 /PRNewswire/ — Anugerah Zayed untuk Persaudaraan Manusia telah menganjurkan majlis anugerah tahunannya hari ini dengan mesej tahniah kepada penerima anugerah tahun 2021 yang disampaikan oleh Yang Mulia Pope Francis dan Imam Besar Al-Azhar, Yang Mulia Dr. Ahmed Al-Tayeb – penerima anugerah tahun 2019.

Diiktiraf atas usaha masing-masing dalam menyokong resolusi perdamaian konflik dan sokongan nilai yang digariskan dalam Dokumen Persaudaraan Manusia, kedua-dua mereka, iaitu Setiausaha Agung PBB, Antonio Guterres dan aktivis berketurunan Maghribi-Perancis, Latifa Ibn Ziaten, diumumkan sebagai penerima anugerah 2021.

Majlis anugerah yang berlangsung dalam persekitaran menarik Founder’s Memorial di Abu Dhabi menampilkan ucapan penerimaan oleh kedua-dua penerima anugerah berserta mesej daripada Pope Francis dan Imam Besar Al-Azhar, Dr. Ahmed Al-Tayeb.

Dengan anugerah yang diinspirasikan oleh pengasas UAE dan komitmen beliau sepanjang hayat terhadap nilai-nilai kemanusiaan, Founder’s Memorial menjadi latar belakang yang sempurna untuk pengalaman visual yang benar-benar menyentuh perasaan. Dengan majlis yang dianjurkan dalam talian, penonton dari seluruh dunia dapat menonton dan menyertai sambutan tersebut serta menonton penerima anugerah menerima anugerah mereka.

Dalam mesej muhibah beliau kepada kedua-dua penerima anugerah 2021, Yang Mulia Imam Besar Al-Azhar berkata:

“Pertama sekali, saya mesti bermula dengan mengatakan bahawa Yang Mulia Pope Francis telah menjadi seorang saudara yang berani dan sahabat karib yang berusaha ke arah persaudaraan dan keamanan. Usaha sedemikian telah menyaksikan Perhimpunan Agung Pertubuhan Bangsa-Bangsa Bersatu menetapkan ulang tahun acara menandatangani Dokumen Persaudaraan Manusia pada 4hbFebruari,  sebagai Hari Persaudaraan Manusia Antarabangsa yang kini akan mendorong sokongan sejagat dalam meneruskan penyebaran dialog antara budaya, kewujudan bersama dan persaudaraan manusia. Ini merupakan kemenangan untuk maruah manusia di mana-mana sahaja.

“Saya juga mengucapkan salam dan restu kepada Tuan Yang Terutama Antonio Guterres, Setiausaha Agung Pertubuhan Bangsa-Bangsa Bersatu sebagai penerima Anugerah Zayed untuk Persaudaraan Manusia. Jelas bahawa pelbagai usaha kemanusiaan yang bersungguh-sungguh melalui PBB telah berjaya membebaskan manusia daripada penderitaan konflik dan mengurangkan kesan negatif daripada pandemik yang menular.”

“Penerima Anugerah Bersama 2021, Latifa Ibn Ziaten merupakan model peranan yang luar biasa untuk dunia. Semangat dan ketabahan besar yang ditunjukkan dalam kemampuan beliau untuk mengubah penderitaan peribadi menjadi mesej keselamatan kepada semua merupakan kemenangan bagi seluruh manusia dan peringatan bahawa kebaikan selalunya mampu mengalahkan kuasa kejahatan.”

Berucap dari Vatican, Pope Francis bercakap tentang kepentingan persaudaraan manusia sebagai cabaran utama abad ke-21, dengan berkata:

“Kepada Imam Besar Sheikh Ahmed Al-Tayeb, saya mengucapkan terima kasih atas persahabatan sepanjang usaha mengamati cabaran ini dan penulisan Dokumen berkenaan [tentang Persaudaraan Manusia]. Saya tahu ia bukan tugas yang mudah tetapi secara bersama-sama, kita saling membantu dan bersatu dalam persaudaraan yang sebenar.

“Hari ini, persaudaraan merupakan sempadan baharu bagi manusia. Sama ada kita bersaudara atau kita memusnahkan diri kita sendiri. Inilah cabaran yang dihadapi pada abad ini; cabaran yang dihadapi dalam kehidupan kita. Persaudaraan Manusia bermakna menghormati, mendengar dengan hati yang terbuka serta mempunyai kekuatan dalam prinsip-prinsip kita.

“Lahir daripada bapa yang sama, dengan budaya dan tradisi yang berbeza, kita semua masih bersaudara; dan menghormati budaya dan tradisi kita, kewarganegaraan kita yang berbeza, kita mesti membina persaudaraan ini bukannya berunding tentangnya. Inilah masanya untuk mendengar dan untuk penerimaan secara jujur.”

Setiausaha Agung Jawatankuasa Tinggi Persaudaraan Manusia dan pengarang bersama Dokumen Persaudaraan Manusia, Hakim Mohamed Abdelsalam, menambah:

“Pada hari kita meraikan persaudaraan manusia ini, kami amat berbesar hati kerana mendapat sokongan daripada dua pemimpin yang paling berpengaruh di dunia dan penerima Anugerah Zayed untuk Persaudaraan Manusia yang terdahulu, bersatu dengan mesej dan tujuan yang sama – untuk memajukan manusia sebagai satu keluarga, yang tidak berpecah belah.

“Penerima anugerah 2021 – Latifa Ibn Zaiten dan Setiausaha Agung PBB, Guterres – benar-benar mewakili nilai-nilai yang diperjuangkan dalam Dokumen Persaudaraan Manusia, yang membentuk kriteria penilaian untuk anugerah tersebut. Sesungguhnya, usaha mereka masing-masing dalam menangani beberapa isu sosio-budaya dan politik utama dunia menjadi inspirasi kepada semua dan menjadi model peranan bagi ramai orang yang turut akan menyahut seruan untuk bertindak.”

Sebagai menandakan ulang tahun kedua sejak Paus dan Imam Besar Al-Azhar menandatangani Dokumen Persaudaraan Manusia di Abu Dhabi, Hari Persaudaraan Manusia Antarabangsa diperkenalkan oleh Perhimpunan Agung PBB pada bulan Disember 2020; tarikh yang dipilih untuk memperingati mesyuarat bersejarah antara Paus dan Imam Besar semasa menandatangani dokumen tersebut pada tahun 2019.

Selain majlis anugerah ini, dan sebagai sebahagian daripada sambutan yang lebih besar pada Hari Persaudaraan Manusia Antarabangsa yang pertama, lampu akan dinyalakan di beberapa mercu tanda utama di Vatican dan Abu Dhabi pada Khamis malam.

Proses Pencalonan untuk anugerah 2022 akan dibuka pada 1hb Mei 2021 dan berakhir pada bulan Disember 2021. Untuk mengetahui sama ada anda layak sebagai pencalon atau untuk mencalonkan pemenang untuk anugerah tahun depan, sila layari: www.zayedaward.org.

Tentang ZAHF

Anugerah Zayed untuk Persaudaraan Manusia bertujuan untuk menghormati dan mengabadikan warisan pengasas Emiriah Arab Bersatu dengan meraikan individu di serata dunia yang menghayati komitmen sepanjang hayat beliau terhadap persaudaraan manusia, dalam usaha mereka. Ia dianugerahkan oleh Jawatankuasa Tinggi Persaudaraan Manusia dan termasuk hadiah kewangan berjumlah satu juta dolar. Ia telah diwujudkan pada bulan Februari 2019 untuk mengabadikan perjumpaan bersejarah ketua Gereja Katolik, Yang Mulia Pope Francis dan Imam Besar Al-Azhar, Yang Mulia Dr. Ahmad al-Tayeb di Abu Dhabi yang menandatangani secara bersama Dokumen Persaudaraan Manusia yang bersejarah tersebut. Pope Francis dan Imam Besar al-Tayeb ialah penerima anugerah bersama yang pertama untuk Anugerah Zayed untuk Persaudaraan Manusia.

Tentang HCHF

Ditubuhkan pada tahun 2019, Jawatankuasa Tinggi Persaudaraan Manusia merupakan jawatankuasa bebas yang didedikasikan untuk mencapai aspirasi Dokumen Persaudaraan Manusia dengan menyatukan orang di seluruh dunia dalam semangat kewujudan bersama yang aman. Jawatankuasa ini terdiri daripada kumpulan pelbagai pemimpin agama antarabangsa, para cendekiawan dan pemimpin kebudayaan.

Keywords: Computer/Electronics Education Publishing/Information Service Social Media Awards

Source: PRNEWSWIRE


MSI Perkenalkan Laptop Gaming GS65, GT75, GE Raider Untuk Pasaran Malaysia

MSI yang terkenal dengan laptop gaming hari ini mengumumkan ketersediaan produk terbaharu GS65 Stealth Thin, GE Raider RGB Edition, dan GT75VR dengan pemproses i9 untuk para peminat tempatan tidak lama lagi.

Kesemua laptop ini dibawa masuk dengan isi dalaman serba canggih dengan adanya perisian Intel Generasi ke-8 bersama rekaan yang lebih agresif sesuai kepada para gamer di Malaysia.

GS65 Stealth Thin

Sebuah laptop gaming yang dilengkapi paparan IPS berteknologi 144Hz 7ms dengan ruang bezel nipis menjadikan nisbah skrin-ke-kerangka mencecah 82 peratus termasuk kelengkapan kamera web di bahagian bawah skrin. Laptop ini dikuasakan pemproses Intel Core i7 dan kad grafik GTX 1070 berteknologi NVIDIA Max-Q sekaligus melonjakkan prestasi sehingga 40 peratus lebih baik berbanding generasi sebelum.

Berat laptop ini adalah sekitar 1.8kg dimana ia juga hadir dengan sistem penyejuk MSI Cooler Boost Trinity serta bateri 82Whr yang boleh dioperasikan selama 8 jam lamanya. Pembaharuan telah dilakukan pada bahagian papan kekunci, kini ia didatangkan dengan RGB rekaan SteelSeries yang membolehkan pengguna menkustom setiap butang yang ada.

GE Raider RGB Edtion

Laptop ini telah diumumkan di acara CES 2018 yang lalu. Reka bentuk keseluruhan pada produk ini diilhamkan daripada sebuah kereta sukan dan PC Master Race’s Love, membuatkan permukaan luar dan dalam dilengkapi lampu berwarna pelangi. Lampu RGB ini memiliki 16.8 juta warna yang boleh dibahagikan kepada 24 zon berasingan.

Konfigurasi dalaman menempatkan pemproses Intel Core i7 disamping kad grafik NVIDIA GeForce GTX 1070. Ia dipadankan dengan paparan berteknologi 120Hz 3ms yang turut disejukkan menerusi dua kipas MSI Cooler Boost 5 serta isi dalaman lain seperti Bluetooth v5.0, Nahimic 3, Killer Networking, dan banyak lagi.

GT75VR Titan (i9)

Bagi pengguna yang lebih hardcore, sebuah laptop mungkin sesuai untuk digunakan kerana ia menjadi laptop gaming pertama di dunia menggunakan pemproses Intel Core i9. Menerusi papan kekunci mekanikal, model terbaru ini menawarkan pengguna prestasi tanpa batasan khususnya dalam bermain game. Rekaan yang tebal dalam masa sama memberikan pengguna gaya hidup kasual seperti sebuah komputer desktop.

Perkakasan yang lebih baik pada sistem kipas penyejuk MSI Cooler Boost Titan telah mendorong keputusan prestasi meningkat naik kepada 70 peratus berbanding Intel Core i7. Selain daripada bermain game, ia juga sesuai untuk melakukan produktiviti dalam kerja-kerja di meja pejabat.

Berkenaan harga untuk ketiga-tiga laptop, pihak MSI masib belum membuat pengumuman tetapi kami jangkakan majlis pelancaran akan berlangsung dalam minggu ini.


Nikmati Promosi Hebat Jualan 12.12 Bersama Vivo Di Shopee!

Shout out untuk semua peminat setia vivo! Kini anda boleh memiliki telefon pintar keluaran vivo di Shopee dengan sejumlah tawaran yang menakjubkan! Promosi bermula HARI INI sehinggga 12 Disember 2018.

Follow vivo Malaysia di Shopee dan dapatkan baucar RM10 dengan setiap perbelanjaan minimum sebanyak RM100.

Anda juga boleh menggunakan kod promo IVO2512 bagi menikmati potongan harga RM25 dengan perbelanjaan minimum RM 500 dan kod promo VIVO5012 untuk nikmati potongan RM50 dengan perbelanjaan minimum RM 1,000.

Selain itu, jangan lupa juga tandakan kalendar anda untuk nikmati tawaran HARGA RUNTUH bagi sejumlah model vivo yang terpilih bermula 10 hingga 12 Disember 2018! Butiran harga adalah seperti di bawah :

Tarikh

Model

Harga Promosi

10th Dec

RM 1,599

RM 699

11th Dec

Vshare Cable

RM 12

RM 399

12th Dec

RM 499

RM 699

RM 899

Di samping itu, vivo turut memberikan promosi hebat lain seperti menawarkan anda boleh membeli kabel Vshare dengan harga serendah RM1 sekiranya mereka mencapai 30,000 pengikut.

Malah, mereka juga menawarkan Vshare powerbank pada harga RM11 sekiranya mencapai 35,000 pengikut dan Y53 akan dijual pada harga RM199 apabila mencapai 40,000 pengikut.

Nak tunggu apa lagi? Jom ramai-ramai follow vivo Malaysia di Shopee dan sama-sama kita nikmati tawaran SUPER AWESOME INI! Anda nak follow? KLIK DI SINI.


MWC 2019: HONOR Mendedahkan Teknologi Gaming+, Pertingkat Prestasi Grafik Dalam Memberi Kepuasan Bermain Game

Jenama peranti pintar terkemuka, HONOR mendedahkan revolusi teknologi Gaming+ di Mobile World Congress 2019 (MWC 2019). ia terdiri daripada kemaskini siri teknologi yang mana akan meningkatkan prestasi, kualiti grafik dan definisi imej permainan mudah alih pada HONOR View20.

Kemas kini didatangkan apabila HONOR melancarkan aplikasi ekosistem untuk menggunakan 3D TOF camera. Ia pastinya akan memberi keterujaan kepada pengguna telefon pintar ini.

HONOR View20 yang baru sahaja diperkenalkan di Paris disertakan dengan 5 ciri yang pertama di dunia antara ialah kamera telefon 48MP, 25 MP kamera hadapan berlubang, cipset 7nm Kirin 980 AI , teknologi AI Triple-Antenna Wi-Fi dan rekaan aurora nanotexture. Gaming+ mempertingkatkan pengalaman bermainan pemainan mudah alih dengan mempertingkatkan sistem secara keseluruhan dengan menaik taraf kecekapan GPU, Pengoptimuman beban GPU, definisi tinggi dan teknologi AI loading prediction.

Dalam pada itu, Gaming+ memperbaki kecekapan tenaga SOC kepada 20.34%. Tambahan lagi, Kirin 980 GPU beroperasi dengan sangat baik dengan memantau frame rate per second (fps), kualiti imej dan input skrin sesentuh dan prestasi pengecaman kepintaran. Bagi permainan mudah alih, teknologi AI memperbaiki ketepatan ramalan bagi setiap frame dengan lebih dari 30% berbanding kaedah tradisional.

Hasil daripada naik taraf Gaming+, Fortnite versi Vulkan juga boleh disokong pada HONOR View20 yang pastinya memberikan pengalaman bermainan permainan mudah alih yang pantas dan lancar. Game popular seperti QQ Speed dan Arena of Valor telah dioptimumkan untuk menyokong ciri-ciri berdefinisi tinggi.

Dalam pada itu, HONOR View20 TOF 3D camera menghasilkan dimensi baharu bagi permainan interaktif dan pelbagai kemungkinan bagi generasi akan AR. Kamera ini dilengkapi dengan depth sensing, skeletal recognition dan keupayaan real-time motion capture. Ia memberikan pengguna menikmati fungsi interaktif seperti 3D shaping, AI calorie counting, Magic AR dan 3D motion-controlled gaming.

HONOR View20 pastinya mencuri tumpuan umum setelah menempa pelbagai kejayaan. Di China, ia telah ditabalkan sebagai dual champion (jualan dan pendapatan jualan) pada platform atas talian dalam julat harga RMB3000 dan ke atas. Pada minggu pertama ketika ia dilancarkan, peranti ini telah menjadi Amazon’s No.1 Best Seller bagi kategori EUR 499 dan ke atas. Ia juga menerima “Best Selling Flagship Smartphone” di Seng Heng, setelah berjaya dijual sebanyak 1000 unit pada minggu pertama jualan bermula ketika majlis roadshow terbesar HONOR Malaysia di pusat beli-belah 1 Utama pada 26 sehingga 27 Januari 2019.

Baca juga:


Sony Xperia XA2 Plus Diumumkan – Menampilkan Skrin 6.0 Inci & Swafoto 120 Darjah!

Sony telah memperkenalkan telefon pintar terbaru yang merupakan model naik taraf bagi Xperia XA2 dan Xperia XA2 Ultra yang diberi nama Xperia XA2 Plus kepada umum. Menampilkan paparan skrin bersaiz 6.0 inci FHD+, ia menggunakan nisbah 18:9 serta dilindungi panel Corning Gorilla Glass 5.

Dikuasakan oleh pemproses Snapdragon 630 dengan berkelajuan 2.2GHz dan GPU daripada Adreno 508, telefon pintar ini diserikan bersama memori RAM 6GB dan storan sebesar 64GB namun tiada sokongan kad microSD disediakan.

Dari segi penggambaran pula, Xperia XA2 Plus menyokong sensor 23 Megapiksel Exmor RS dengan aperture f/2.0 serta rakaman video 4K. Manakala untuk kamera hadapan pula, sensor 8 Megapiksel menawarkan rakaman swafoto sudut lebar 120-darjah dengan aperture f/2.4 termasuk ciri efek bokeh, ubah-wajah dan juga soft skin.

Selain dilengkapi bateri berkapasiti 3580mAh dengan sokongan pengecasan pantas, Xperia XA2 Plus turut didatangkan dengan empat pilihan warna iaitu hitam, perak, emas, dan hijau. Buat masa sekarang masih belum ada sebarang berita mengenai peranti ini untuk pasaran Malaysia.

Sumber


Reviu Eksklusif: Huawei nova 2i, Penggambaran 4 Kamera & Skrin FullView Jadi Taruhan!

HARGA: RM1,299 (Kemas kini: rm999)

Huawei telah melancarkan model terbarunya dari siri nova dengan kemunculan nova 2i untuk pasaran tempatan. Keunikan Huawei nova 2i adalah kehadiran empat buah kamera dengan sokongan lampu LED ambient pintar untuk membantu pengambilan gambar swafoto yang lebih sempurna.

Tidak cukup dengan itu, Huawei nova 2i juga turut menampilkan trend paparan skrin tanpa bezel yang dikenali sebagai Huawei FullView berukuran 5.93 inci dengan resolusi 1080 x 2160 piksel. Huawei Malaysia turut berkolaborasi dengan penyanyi dan pelakon Hannah Delisha sebagai duta Huawei nova. Ikuti reviu eksklusif dari eRing!

Huawei nova 2i direka khusus untuk keselesaan si pemakai apabila memegangnya. Menampilkan paparan FullView Display bersaiz 5.9 inci dengan menawarkan nisbah skrin-ke-kerangka sebanyak 84%, ia menjanjikan pengalaman hiburan yang betul-betul mengasyikan.

Malah kerangka peranti ini juga dibina berasaskan logam yang ringan dengan ketebalan hanya 7.5mm sahaja bagi memastikan pengguna akan berasa puas ketika membaca, bermain atau menonton video.

Panel belakang yang diperbuat daripada logam ini kelihatan premium rekaannya kerana menempatkan dua lensa kamera utama beresolusi 16 MP + 2 MP ditambah dengan LED flash yang kelihatan timbul.

Di bawah lensa pula kelihatan pengimbas cap jari yang sangat responsif serta tulisan Huawei.

Seperti biasa, bahagian bawah kerangka nova 2i ini telah dioptimumkan ruangnya dengan penyediaan port 3.5mm audio jack, lubang mikrofon, port microUSB dan juga speaker.

Manakala bahagian atas kerangkanya pula kelihatan lebih ringkas rekaannya kerana hanya dilengkapi dengan lubang mikrofon sahaja.

Sisi kanan seperti biasa telah menempatkan dua butang kawalan fizikal iaitu butang laras volume dan juga butang kuasa.

Manakala sisi kirinya pula tersedia dengan slot kad jenis hibrid yang mana pengguna perlu memilih sama ada ingin menggunakan dua kad SIM jenis nano ataupun satu kad SIM nano bersama kad microSD.

Sudah menjadi satu trend untuk pengeluar memperkenalkan smartphone yang dikhususkan untuk penggemar swafoto. Sungguhpun begitu, pendekatan yang diambil oleh setiap pengeluar dilihat sedikit berbeza seperti menampilkan sokongan lensa yang beresolusi tinggi, aperture yang besar, dilengkapi dengan lampu LED flash serta trend yang terbaru dilengkapi dengan dwi lensa depan.

Sepertimana nova 2 Plus, Huawei nampaknya telah mengambil langkah positif apabila memperkenalkan model nova 2i yang hadir dengan sokongan dwi lensa dengan pelbagai ciri-ciri menarik yang mampu menarik perhatian pengguna…

Penggambaran dwi kamera beresolusi 13 MP + 2 MP sememangnya mampu mengambil gambar swafoto yang menarik dan cantik. Malah kehadiran aperture f/2.0 pula berupaya mengambil gambar

Selain penyediaan lensa yang beresolusi tinggi bagi memastikan keupayaan swafoto yang terbaik, Huawei turut memperkenalkan mod kamera khas untuk swafoto iaitu Face Beauty, Portrait, Bokeh, Moving capture dan juga Panorama.

Dengan sokongan ciri Selfie Softlight pada nova 2i, ia dapat melaraskan cahaya secukupnya bagi menghasilkan gambar yang jelas dan terselah dan sekaligus dapat mengurangkan masalah over exposed.

Huawei telah menambah sebuah lagi model untuk penggemar swafoto yang diberi nama  nova 2i. Telefon pintar yang menampilkan paparan skrin hampir tiada bezel berukuran 5.9 inci, pastinya mampu menarik perhatian golongan wanita yang gemar berswafoto.

Menawarkan dwi kamera hadapan beresolusi 16 MP + 2 MP dengan Softlight bagi menghasilkan gambar yang kelihatan lebih natural dan terang ketika anda mengambil swafoto di kawasan yang mempunyai cahaya terhad. Malah penyediaan pelbagai mod untuk anda cuba!

Lebih menarik, spesifikasi yang ditawarkan oleh peranti ini bukan hanya memfokuskan kepada swafoto semata-mata, tetapi di dalamnya menyediakan kapasiti ROM 64GB serta RAM 4GB.

Sentuhan kemasan logam pula memperlihatkan Huawei nova 2i kelihatan premium walaupun harganya berpatutan. Namun sedikit mengecewakan, kerana telefon pintar ini tidak menyokong pengecasan pantas serta masih menggunakan kabel USB microUSB 2.0 dan bukannya USB Type-C yang menjadi trend pada hari ini.


Rancangan Tempatan Pertama iflix OI! Jaga Mulut Disiarkan

iflix, sebuah syarikat penstriman video yang popular, kini membawakan satu rancangan komedi bertajuk OI! Jaga Mulut khas buat penonton-penonton di Malaysia bermula minggu ini. Rancangan ini juga adalah yang sulung diterbitkan oleh iflix sendiri, menggandingkan pengacara terkenal, Haniff Hamzah.

OI! Jaga Mulut yang dibintangi artis komedi tanah air pelbagai bangsa akan ditayangkan setiap hari Isnin eksklusif hanya di iflix. Dalam masa sama, iflix juga mengumumkan mereka telah mencatatkan sebanyak 5 biilion tontonan dengan 5 juta pengguna semenjak ditubuhkan. Di samping itu, perkhidmatan ini juga boleh didapati di 18 negara di rantau Asia termasuk Timur Tengah dan Afrika Utara.

Sehubungan dengan itu, anda yang berminat untuk menonton rancagan ini perlu melanggan iflix dengan bayaran tertentu dan juga diingatkan penstriman video iflix memerlukan data kuota yang tinggi.


Program Baik Pulih Untuk Isu Shutdown Yang Tidak Dijangka Pada iPhone 6S

Adakah iPhone 6S anda tiba-tiba mati secara sendiri tanpa diketahui anda? Baru-baru ini terdapat sejumlah pengguna iPhone 6S yang berhadapan dengan masalah peranti tutup atau mati (shutdown) secara sendiri, dan Apple telah mengatakan bahawa perkara ini hanya melibatkan sejumlah kecil peranti yang dikeluarkan antara September 2015 hingga Oktober 2015.

Justeru itu, Apple telah mengeluarkan kenyataan dengan menawarkan program baik pulih untuk pengguna iPhone 6S yang bermasalah, di mana mereka akan menggantikan bateri untuk peranti tersebut secara percuma. Tetapi perkhidmatan semakan secara online tidak ditawarkan, anda perlu pergi ke pusat khidmat pelanggan Apple terdekat untuk memastikan peranti anda terlibat atau sebaliknya.

Sekiranya iPhone 6S anda mengalami masalah berkenaan, anda boleh dapatkan penggantian bateri secara percuma di pusat khidmat pelanggan Apple terdekat. Sebaliknya, jika anda yang terlibat dan telah menukar bateri sebelum ini, juga boleh hubungi pihak Apple untuk mendapatkan wang kembali.


10 Fungsi Yang Korang Tak Tahu Ada Pada Aplikasi MySejahtera!!!

Ketika waktu pandemik ini, aplikasi MySejahtera sudah menjadi keperluan ketika kita sedang berada di luar. Tapi sedar kah ada, terdapat 10 aplikasi yang korang mungkin tidak tahu. Jom tengok!!!


Pemilik LG G6 Di China Mula Terima Kemas Kini Android 8.0 Oreo Versi Beta

Jika sebelum ini pemilik LG V30 (https://ering.com.my/2017/12/pemilik-lg-v30-di-korea-selatan-mula-terima-kemas-kini-android-oreo/) di Korea Selatan menerima kemas kini terbaru Android 8.0 Oreo, kini giliran pemilik LG G6 di China pula dikhabarkan telah menerima kemas kini versi Android tersebut dalam versi beta.

Sama seperti kemas kini rasmi Android 8.0 Oreo yang diterima oleh LG V30, versi beta untuk LG G6 turut dilengkapi dengan fungsi menarik seperti Picture-in-Picture, tetapan skrin terbaru, keupayaan untuk menunda notifikasi untuk aplikasi tertentu dan banyak lagi. Namun begitu setakat ini masih belum ada sebarang maklumat mengenai ketersediaan kemas kini Android 8.0 Oreo versi beta untuk LG G6 di negara-negara lain.

Kemas kini beta untuk LG G6 yang diterima melalui kaedah OTA (Over-The-Air) ini tampil dengan versi V19A untuk beberapa varian LG G6 berbeza seperti berikut :


ASUS ROG, Activision Jalin Kerjasama Untuk Call of Duty: Black Ops 4

ASUS Republic of Gamers (ROG) telah mengumumkan kerjasama dengan pihak Activision, untuk Call of Duty® : Black Ops 4. Dari 10 September hingga 12 Oktober, ROG akan menjadi pembekal permainan PC digital pertama Call of Duty®: Back Ops 4.

Setiap pembelian produk ROG yang terpilih selama tempoh promosi akan melayakkan pengguna mendapat akses kepada edisi Digital Standard Call of Duty: Black Ops 4. Difahamkan, berikut adalah antara produk ROG yang terpilih :

Tawaran ini tertakluk kepada terma dan syarat. Untuk maklumat terkini dan lanjut, sila layari laman sesawang ROG.


iPad 80% Tablet Terlaris Di Dunia Pada Suku Pertama! Generasi Kesembilan Dapat Mengekalkan Prestasi Kos Tinggi!

Menurut statistik untuk suku pertama 2021 oleh Counterpoint Research, agensi statistik Counterpoint Research menunjukkan bahawa bahagian penghantaran Apple pada suku tersebut adalah setinggi 37%, menduduki tempat pertama di antara semua jenama di dunia, dengan 2 ~ 5 adalah Samsung (20 %), Lenovo (9%), dan Amazon. (9%) dan Huawei (5%).

Sejak wabak ini, disebabkan senario permintaan seperti pejabat rumah dan kelas dalam talian, penjualan tablet telah menunjukkan prestasi yang sangat baik, dengan jumlah penghantaran pada suku pertama tahun ini meningkat sebanyak 53% tahun ke tahun.

Di antara Apple iPad, iPad 8 juga merupakan tablet Apple yang paling murah, merangkumi 56% penghantaran. Ia juga merupakan tablet terlaris Apple di dunia.

IPad Air 4 yang dilengkapi dengan pemproses A14 menyumbang 19% penghantaran, iPad Pro menyumbang 18%, dan selebihnya 7% disumbangkan oleh iPad mini.


[ Khabar Angin ] Sony Kembali Dengan Kejutan Besar: Xperia Play 2?!

Baru-baru ini terdapat ura-ura mengatakan Sony akan membuat kemunculan semula pada tahun hadapan, dengan memperkenalkan peranti permainan mudah alih terbaru iaitu Sony Xperia Play 2.

Pasaran peranti pintar masa kini semakin mengutamakan prestasi permainan mudah alih, selain cipset dan kamera yang unggul. Menurut khabar angin, Xperia Play 2 akan dilengkapi dengan pemproses Snapdragon 855 di bawah keupayaan storan 12GB RAM dan 128GB ROM.

Kebelakangan ini peranti flagship Sony turut hadir dengan sokongan Remote Play, yang mana ia menggunakan rangkaian untuk menjadikan peranti sebagai skrin PS4. Memandangkan Sony akan menghentikan konsol permainan mudah alih PSV tahun depan, serta pelancaran rangkaian 5G pada tahun depan, kemunculan model ini tentu akan mendapat banyak penambahbaikan.

Peminat permainan mudah alih, boleh bersiap sedia menyambut ketibaan peranti ini sekiranya ura-ura ini menjadi kenyataan.

____________________________________________


Eksklusif! Vivo V9 Sapphire Blue, Pra-Tempahan Bermula 15 Mei 2018

Setelah vivo V9 warna Red Velvet mula dijual pada 12 Mei yang lalu, kini tiba giliran pula warna Sapphire Blue bertemu dengan peminatnya.

Anda boleh membuat pra-tempahan mulai 15 Mei sehingga 17 Mei 2018 hanya di kedai konsep vivo dan Lazada Malaysia.

Harga untuk vivo V9 Sapphire Blue masih kekal sama iaitu RM1399, maklumat lebih teliti boleh rujuk reviu penuh kami di SINI.


Rasmi! DJI Spark Dron Terkecil Pernah Dikeluarkan – Harga Bermula RM2,288

Adakah anda mengambil dan merakam gambar menggunakan telefon pintar ataupun kamera profesional sudah cukup? Jika tidak DJI, syarikat berpengkalan di Guangdong, China kali ini menawarkan DJI Spark, sebuah dron yang hadir dengan pelbagai ciri pintar.

Menurut pihak DJI, mereka mengeluarkan dron ini bertujuan memudahkan para pengguna menggunakannya, bukan seperti produk-produk seperti sebelum ini. DJI Spark juga dikatakan dron yang terkecil pernah dihasilkan secara komersial dan ia juga mengambil hanya 20 saat sahaja untuk dioperasikan. Ciri seperti terbang mengikut gerak tangan (Gesture) adalah ciri utama yang diperkenalkan oleh DJI Spark.

Dron kecil ini memudahkan pengguna hanya menggunakan gerak tapak tangan tanpa memerlukan alat kawalan. Merakam video kini lebih mudah dengan ciri QuickShot yang mampu merakam video pendek 10 saat atau merakam video dalam mod Circle, Rotating dan Helix.

DJI menyatakan Spark hanya menyokong kualiti video sehingga 1080p sahaja dan bukan 4K kerana, pada kualiti ini ia boleh dimuat naik ke laman sosial dengan mudah dan pantas.

Gegaran semasa merakam adalah perkara utama yang perlu dititik beratkan, oleh itu, DJI Spark telah meletakkan fungsi 2-axis Mechanical Gimbal dan teknologi UltraSmooth supaya setiap rakaman yang diambil lebih baik dan stabil. Sistem Flight Autonomy dan sistem GPS/GLONASS yang terdapat di sekeliling Spark pula membantu ia terbang pada ketinggian 30 meter dan mengelak halangan pada jarak 5 meter dengan lebih tepat.

Apabila menggunakan alat kawalan jauh dan berlaku kehabisan bateri, hilang pancaran signal atau pengguna menekan butang RTH (pulang semula), DJI Spark akan kembali semula di tempat asal ia diterbangkan dengan menggunakan laluan selamat tanpa halangan.

Dron comel ini juga mampu melakukan penerbangan selama 16 minit dengan sekali cas pada jarak 500 meter malah menjangkau sehingga dua kilometer (menggunakan alat kawalan jauh khas). DJI Spark ditawarkan di Malaysia dengan warna Putih sahaja setakat ini pada harga RM2,288 sehingga RM3,188. Warna lain akan dibawa masuk secara berperingkat-peringkat.

DJI Spark boleh didapati di stor atas talian DJI atau melalui pengedar rasmi ECS, dan pengedar DJI yang sah seluruh Malaysia.